"RASPRODAJA" u Vitezu - Vitez.info\n“RASPRODAJA” u Vitezu\n15. studenoga 2013\nNastavljaju se 5. Dani kazališta “Vitez 2013”. Večeras će publika u kazališnoj dvorani Vitez, s početkom u 19,00 sati, imati priliku pogledati predstavu “Rasprodaja”, u izvedbi glumaca AP “Branislav Nušić” iz Šida.\nIz najboljih želja i nezadovoljenih potreba mladi su često žrtve trgovine ljudima. U želji da postignu nešto više ne sagledaju dobro situaciju i javljaju se na neprovjerene ponude za posao u inozemstvu.\nO tome, između ostalog, govori i predstava AP “Branislav Nušić” iz Šida, koju će kazališna publika imati priliku pogledati u petak, 15. studenog 2013. godine, u 19,00 sati, u kazališnoj dvorani Vitez.\n“Mi ne možemo utjecati na iskorenjivanje tog problema ali možemo utjecati na ljudsku svijest da svatko bude svjestan svojih posljedica i da adekvatno reagira”, rekao je u najavi gostovanja u Vitezu Cvetin Aničić, redatelj AP “Branislav Nušić” Šid.\nU subotu, 16. studenog na kazališnim danima nastupit će Studentsko pozorište Banja Luka, s predstavom “Margareta”.


Poslodavci: Veći minimalac može kad smanje doprinose - Ekonomija - Dnevni list Danas\nPočetna » Ekonomija » Poslodavci: Veći minimalac može kad smanje doprinose\nReakcije na najavu premijera da će najniža zarada biti podignuta sa 130 na 140 dinara po satu\nPoslodavci: Veći minimalac može kad smanje doprinose\nNebojša Atanacković, predsednik Unije poslodavaca Srbije, kaže da će u zamenu za veći minimalac tražiti rasterećenje privrede, manje poreze i doprinose na rad i ukidanje parafiskalnih nameta\nMinimalna zarada bi od 1. januara sledeće godine mogla biti povećana na 140 dinara ili je bar tako juče najavio odlazeći premijer Aleksandar Vučić.\n2Piše: M. Obradović 31. maja 2017. 18.00\nPre samo mesec dana prethodno povećanje minimalca sa 121 na 130 dinara po radnom satu izazvalo je prilično oštru diskusiju između preduzetnika i sindikata pošto su neki poslodavci izrazili stav da će veći minimalci dovesti do veće nezaposlenosti. Tomislav Momirović, direktor hotela Mona koji je tada izjavio da su prilikom poslednjeg povećanja minimalca morali da biraju da li da otpuste deo ljudi ili da zatvore hotel, ovog puta nije hteo da komentariše najave još jednog povećanja minimalca, ističući da je premijer najavio i smanjenje poreskih opterećenja na plate.\n„Naši ljudi imaju otpor prema biznismenima“, kratko je odgovorio Momirović.\nRanka Savić, predsednica ASNS-a, ističe da je svaka najava povećanja minimalne zarade dobra, ali da nije dobro to što je premijer preuzeo na sebe zadatak da određuje minimalac pošto je to posao Socijalno-ekonomskog saveta.\n„Minimalna zarada bi trebalo da bude posledica dijaloga na Socioekonomskom savetu gde bi se utvrdilo kolika je inflacija, koliko su porasli troškovi života, potrošačka korpa… Ovako deluje lepo povećanje od 10 dinara po satu, ali to je već dobrim delom obezvređeno višim troškovima života“, napominje Savić dodajući da je u Srbiji takva situacija da ni minimalac od 200 dinara po satu ne bi suštinski popravio životni standard.\nS druge strane, Nebojša Atanacković, predsednik Unije poslodavaca u Socioekonomskom savetu, kaže da oni očekuju da do 15. septembra, kako zakon propisuje, Vlada i sindikati izađu sa predlogom povećanja minimalne zarade od 1. januara sledeće godine.\n„Videćemo predloge, kakva je situacija i onda ćemo u zavisnosti od toga doneti odluku. Svaki put kada je bilo povećanja to je vezivano za privredni rast ili rast cena. Svakako da ćemo prihvatiti da se minimalna zarada uskladi sa inflacijom da ne bi bio obezvređen, ali nećemo prihvatiti neko nasumično povećanje. Takođe, ako se najavljuje povećanje minimalne zarade i plata u javnom sektoru, mi ćemo tražiti i neke olakšice za privredu. Tražićemo smanjenje opterećenja na plate, parafiskalnih nameta, ujednačavanje cena komunalnih usluga“, poručuje Atanacković.\nU Srbiji oko 350.000 ljudi prima minimalac, a prema rečima Vučića oko 30.000 njih radi u javnom sektoru. Posle povećanja minimalca na 140 dinara njihove plate bi trebalo da porastu za devet-10 odsto.\nPrema rečima Mihaila Arandarenka, profesora na Ekonomskom fakultetu u Srbiji, povećanje minimalca najviše odgovara zaposlenima i državi, odnosno budžetu, a najmanje poslodavcima.\n„Rast minimalne zarade ima efekat na povećanje prihoda u budžetu, ali destimulativno deluje na najugroženije i na zaposlene i na poslodavce koji stvarno nemaju odakle da isplate tu veću platu. Bilo bi najbolje da se smanji opterećenje minimalnih zarada. Onda bi poslodavci imali manje troškove, a zaposleni veće plate. Međutim, tada država kratkoročno gubi prihode. O tome se dugo priča, ali se upravo iz tog razloga ne rešava, mada moraće jednom ako se namerava povećanje formalne zaposlenosti“, objašnjava Arandarenko, dodajući da je Srbija među zemljama u Evropi sa najvećim poreskim klinom (odnosom poreza i doprinosa na ukupne troškove rada koje čine neto plata i svi porezi i doprinosi koji se isplaćuju i na teret zaposlenog i na teret poslodavca) sa 36 odsto, što nas čini društvom sa veoma malom progresivnošću poreskog sistema.\nSuficit na polugodištu 100 miliona evra\nAleksandar Vučić je na poslednjoj konferenciji za novinare u svojstvu premijera u vili Mir rekao da će suficit u budžetu nakon šest meseci ove godine biti veći od 100 miliona evra i osvrnuo se na ekonomske rezultate Vlade.\nOn je najavio da će javni dug sa sadašnjih 67,1 odsto BDP-a do sredine 2019. godine biti smanjen na ispod 60 odsto. Budući predsednik je najavio povećanje plata i penzija u javnom sektoru do kraja ove godine.\nVučić je istakao da očekuje privredni rast od preko tri odsto do kraja godine, a već naredne godine viši od 3,5 odsto.\n„Istrajaću kao predsednik Republike na izgradnji auto-puta od Niša do Prištine“, rekao je Vučić dodajući da je „lično crtao auto-puteve i železničke koridore, dok su drugi crtali granice“.\nPredstavljajući infrastrukturne projekte, rekao je da se nada da će se ove godine od Obrenovca do Uba ići auto-putem, a od sledeće godine da će i Surčin i Obrenovac biti spojeni mostom.\nPrema njegovim rečima, poljoprivreda otvara nove šanse, ali će se istovremeno raditi na jačanju prerađivačke i prehrambene industrije, kao i namenske industrije.\nOn je ocenio da bi Ministarstvo finansija trebalo da reformiše Poresku upravu pa se mogu očekivati još bolji rezultati u naplati prihoda. Prema njegovim rečima, železnička pruga od Beograda do Subotice, u sastavu pruge koja će ići do Budimpešte, biće gotova krajem 2019. godine.\nnajniza zarada, premijerBeograd\n31. maja 2017. u 23.16\nSa 130 na 140 dinara to je 7,7%. Kojom matematičkom akrobacijom će se plata povećati 10%?\n01. juna 2017. u 00.03\nImamo najvece razlike u Evropi i najveca zahvatanja iz minimalca i nizih plata u Evropi to treba pd hitno promeniti.


Home Srbija Danas Sadnja drveća od izuzetnog značaja za kvalitet vazduha\nMinistarka zaštite životne sredine u Vladi Republike Srbije Irena Vujović prisustvovala je danas potpisivanju ugovora o saradnji između „Zber banke“, JP „Srbijašume“ i Nacionalnog parka „Fruška gora“, na osnovu kojeg će u narednom periodu biti zasađeno više od 20.000 stabala na planinama Suvobor i Rudnik, u Beogradu i u parku „Fruška gora“.\nAkcija je deo inicijative pomenute banke da se posadi po jedno drvo za svaki imejl kojim klijent dobije elektronsko obaveštenje umesto onog na papiru.\nVujović je pohvalila ideju „Zber banke“ i poručila da je to dobar primer koji bi mogao da podstakne i druge društveno odgovorne kompanije da misle „zeleno“ i sprovode akcije koje imaju za cilj očuvanje životne sredine.\nMinistarka je istakla da je svako novozasađeno stablo dragocen prirodni resurs i proizvođač kiseonika.\nOna je podsetila na to da je resorno ministarstvo u ovoj godini već sprovelo konkurs za projekte pošumljavanja i ozelenjavanja javnih površina, kroz koji je dodelilo 100 miliona dinara u 38 lokalnih samouprava.\nPrimera radi, kako je dodala, Sokobanju smo podržali sa 10,5 miliona dinara, a Vrnjačku Banju sa osam miliona dinara za nove zasade. Priboj, Čačak i Niš dobili su od države po oko 3,5 miliona dinara, a Kosjerić dva miliona.\nI brojni su primeri gradova i opština koje smo na ovaj način podržali, kako bi ozelenili parkove, igrališta za decu, školska dvorišta i druge javne površine, rekla je ministarka.\nPrema njenim rečima, Ministarstvo zaštite životne sredine planira i nove konkurse sa namerom da podrži ekološki odgovorne lokalne samouprave.\nBriga o prirodi je ozbiljan posao i u tom poslu državi znači svaka podrška, a ova inicijativa je pravi primer kako privatan sektor može da učini mnogo za zdraviju životnu sredinu i jačanje svesti građana o značaju ove važne teme, poručila je Vujović.\nPredsednica Izvršnog odbora „Zber banke“ Marijana Vasilesku pozvala je i ostale klijente da se pridruže i ostave saglasnost da primaju obaveštenja elektronskim putem, a za svaki imejl, banka će zasaditi po jedno drvo.\nNacionalnog parka „Fruška gora“\nVladi Republike Srbije Irena Vujović\nPrevious articleTretman zelenih površina\nNext articleSombor ostaje grad zelenila


Vlada Republike Srbije >> Vesti >> Konferencije za novinare >> Pomoć EAR-a od 2,7 miliona evra za zaštitu životne sredine\nBeograd, 20. februar 2004. godine - Direktor beogradske kancelarije Evropske agencije za rekonstrukciju (EAR) Adriano Martins i ministar za zaštitu prirodnih bogatstava i životne sredine u Vladi Republike Srbije Anđelka Mihajlov potpisali su danas na brodu "Argus" ugovor o dodeli sredstava za program izgradnje kapaciteta za zaštitu životne sredine, vredan 2,7 miliona evra. Ovaj projekat finansira Evropska unija, preko Evropske agencije za rekonstrukciju.\nOdobrena sredstva su nepovratna i biće iskorišćena za izradu nacrta nacionalne strategije u oblasti zaštite životne sredine, realizaciju projekta razvoja kapaciteta u Ministarstvu i Agenciji za zaštitu životne sredine i finansiranje njenih prvih aktivnosti, izradu Nacionalnog akcionog plana u oblasti zaštite životne sredine (NEAP) i izradu i realizaciju lokalnih ekoloških akcionih planova (LEAP).\nMihajlov je na današnjoj konferenciji za novinare navela da će sredstva biti iskorišćena i za izradu materijala za podizanje nivoa ekološke svesti u školama, za javnu kampanju "Čisto i zelenije", izradu sistema brzog odgovora na ekološke incidente i poboljšanje informatičkog sistema u Ministarstvu za zaštitu prirodnih bogatstava i životne sredine.\nAdriano Martins istakao je da će tokom ove godine biti utrošena pomoć od ukupno14 miliona evra za realizaciju nekoliko projekata koji imaju za cilj stvaranje čistije i zelenije Srbije.\nPotpisivanju ugovora prisustvovali su i sekretar Agencije za sistem zaštite životne sredine Branka Andrić i šef delegacije Evropske komisije u Srbiji i Crnoj Gori Džefri Baret, koji je tom prilikom rekao da će EU nastaviti da pruža pomoć sektoru za zaštitu životne sredine i dodao da su ekonomska dobit i zaštita prirode direktno povezani, jer niko ne želi da ulaže u prljave tehnologije.\nDetaljnije informacije o danas potpisanom ugovoru nalaze se na zvaničnom Internet sajtu Ministarstva za zaštitu prirodnih bogatstava i životne sredine.


Parlament Francuske namerava da dozvoli službenicima bezbednosnih i odbrambenih struktura da provere već instaliranu opremu teleoperatera. Amandmani na postojeći zakon mogli bi da dovedu do...\nPredsednik Venecuele Nikolas Maduro saopštio je da su Sjedinjene Američke Države pokušale da izvrše državni udar u zemlji.\nPredsednik SAD Donald Tramp je u pismu Nensi Pelosi, predsedavajućoj Predstavničkog doma, poručio da se raduje govoru o stanju nacije pred Kongresom 29. januara .\n"Američko-ruski odnosi nisu osuđeni na suparništvo iz vremena Hladnog rata"\nOdnosi Sjedinjenih Američkih Država i Rusije nisu osuđeni na rivalitet iz vremena Hladnog rata, izjavio je američki državni sekretar Majk Pompeo na Svetskom ekonomskom forumu u Davosu.\nPompeo: Do kraja februara napredak u dogovoru sa Severnom Korejom\nAmerički državni sekretar Majkl Pompeo izjavio je danas da očekuje do kraja februara dalji napredak u vezi nuklearnog sporazuma sa Severnom Korejom.\nVisoko pozicionirani izvor u ruskoj raketno-kosmičkoj industriji je saopštio da će Rusija praviti svemirski brod "Sojuz" za letove ka Mesecu bez finansijske podrške SAD.\nVestionline,sputniknews.com 2 komentara\nSjedinjene Američke Države će već sledeće godine pasti sa prvog mesta na svetu po visini BDP-a, a do 2030. godine će se spustiti na treće mesto na tom spisku — prestići će ih Kina i...


BOMBA IZ PARIZA: Mbape već potpisao novi ugovor, evo do kada ostaje u PSŽ-u - Sportal\nVl.K. - Vest objavljena: 21:35 - 21.05.2022\nFudbalska Evropa je prethodnih dana sa nestrpljenjem isčekivala konačnu odluku Kilijana Mbapea, koga su svi već videli kao novog igrača Real Madrida. Ipak, supetalentovani Francuz je u poslednjem momentu promenio mišljenej i potpisao novi trogodišnji ugovor sa Pari Sen Žermenom.\n- Zaista sam srećan što nastavljam avanturu u Pari Sen Žermenu. Ostati u Parizu, u mom gradu… Nadam se da ću nastaviti da radim ono što volim sa svima vama i da ćemo osvajati titule zajedno! Hvala vam puno. Ovo je moj dom, moj grad, kako sam uvek govorio. Nastavljam sa Pari Sen Žermenom, da zajedno osvajamo titule – rekao je Mbape po potpisu novog ugovora.\nSreću nije skrivao ni predsednik "svetaca" Naser Al Kelafi nije žalio para ne bi li ubedio napadača da ostane na "Parku Prinčeva".\n-Ponosan sam što vam donosim ovu prelepu vest: Kilijan Mbape je potpisao ugovor do juna 2025. godine sa Pari Sen Žermenom- blistao je prvi čovek pariškog kluba.\nPrema vestima koje dolaze iz evropskih medija, PSŽ je samo za potpis novog ugovora Mbapeu isplatio vrtoglavih 180.000.000 evra dok će fudbaler na godišnjem nivou zarađivati 50.000.000 evropskih novčanica neto.\nNeposredno pre nego što je produžetak saradnje između PSŽ-a i Mbapea ozvaničen, reagovao je prvi čovek šanske La Lige, Havijer Tebas, koji je najavio tužbu protiv francuskog tima.\nTebas se zapitao odakle "svecima" toliki novac nakon što su imali gubitke od 700.000.000 evra u poslednjih nekoliko sezona, a imaće i više od 600.000.000 rashoda na plate igrača.\n- To je uvreda za fudbal. Al-Khelafi je opasan koliko i Super liga - rekao je tom prilikom prvi ćovek La Lige.\n17:12 - 19.05.2022\nCeo svet bruji o njegovoj “operaciji Mbape”, a on kamufliran stigao u Beograd da gleda Real /FOTO/\nKilijan Mbape FK PSŽ


Obradović (Dveri): Ukinuti kovid propusnice, uvedene po nalogu Vučića - Društvo - Dnevni list Danas\nPočetna » Vesti » Društvo » Obradović (Dveri): Ukinuti kovid propusnice, uvedene po nalogu Vučića\nPredsednik Dveri Boško Obradović rekao je danas u Čačku da su kovid propusnice „potpuno neprihvatljive“, da ugrožavaju osnovna ljudska prava i slobodu i zatražio da one budu ukinute.\n„Uvođenje kovid propusnica znači kršenje Ustava Srbije, ugržavanje osnovnih ljudskih prava i sloboda, ugrožava rad domaćih preduzetnika i označava pokušaj da se nametne prisilna vakcinacija“, rekao je Obradović na konferenciji za novinare u Čačku.\nOn je istakao da u Dverima nisu antivakseri, već da se zalažu za pravo na dobrobvoljnu vakcinaciju.\n„Ko ne želi da se vakciniše ima Ustavom zagarantovano pravo da sam odlučuje o svom zdravlaju i niko mu ne može nametati obaveznu vakcinaciju ili ga ucenjivati određenim ograničenjima slobode kretanja, života i rada kao što su kovid propusnice“, rekao je Obradović i naglasio da su Dveri protiv obavezne vakcinacije dece.\nObradović je izrazio uverenje da je uvođenje kovid propusnica nalog predsednika Srbije i Srpske napredne stranke (SNS) Aleksandra Vučića.\n„Vučić nije smeo javno da stane iza kovid propusnica, a mesecima unazad je on bio taj koji je najavljivao nove mere Krizng štaba i Vlade. Ovoga puta se izvukao i pustio da sav odijum padne na predsednika Vlade Anu Brnabić jer se uplašio za svoj rejting i za gubitak glasova na sledećim izborima, jer je ogroman broj pristalica SNS-a protiv uvođenja kovid propusnica“, rekao je Obradović.\nOn je dodao da Dveri podržavaju sve proteste koji se svako veče održavaju u više gradova u Srbiji protiv uvođenja kovid propusnica i ocenio da su ti protesti „opravdani“.\n„Ova nova mera Aleksandra Vučiča je samo test i probni balon, jer ako prođe da kovid propusnice budu uvedene posle 22 časa to znači da će nakon toga slediti nove mere, da će biti uvedene kovid propusnce za sve i svašta u toku celoga dana i da nam onda sledi zaključivvnaje i različtiti oblici pritisaka za obaveznu vakcinaciju“, rekao je Obradović.\nOn je ocenio da aktuelna vlast nikad ne ograničava rad stranih kompanija koje rade u Srbiji ali ograničava rad domaćih preduzetnika\n„Očito je da aktulena vlast u Srbiji birne o interesu stranih multi nacionalnih kompanija, a nikad o domaćim privrednicima“, rekao je Obradović.\nPrema njegovim rečima dok se uvode kovid propusnice, u pozadini se odvija poskupljenje gotovo svih osnovnih životnih namirnica, kao i cene goriva.\n„U pozadini je i skandalozna odluka Vrhovnog kasacionog suda koji je u slučaju obrade troškova kredita stao na stranu bankarskog lobija i protiv građana Srbije zbog čega štrajkuju advokati koje podržavamo“, rekao je Obradović.\nObradović je izneo i podatak najnovijih istraživanja za nadzor javnih finansija koja su pokazala da je više od sto najvećih državnih poslova u protekloj godini završilo u „džepovima“ kompanija koje su bliske režimu i da je na tim tenderima, koji su prema njegovoj oceni bili namešteni, u proseku postojao samo 1,27 ponuđač po tenderu.\n„To znači da u Srbiji više nema konkurencije na bilo kom tenderu i da je sve kontrolisano od strane režimskih ekspozitura u privredi, njihovih burazerskih i kumovskih firmi i nameštanja poslova“, rekao je predsednik Dveri Boško Obradović.\nBoško ObradovićDveriObavezna vakcinacija


SENIORI KK SEVOJNO OSTVARILI PRVU POBEDU – Sevojno City Magazin\nSeniori KK Sevojno odigrali su svoju prvu zvaničnu utakmicu posle dužeg vremenskog perioda.Gostovali su u Požezi i savladali domaću ekipu KK Požega rezultatom 89-76.\nOd samog početka utakmice Sevojno je ušlo jako i sa željom da pobedi.Miličević je pogadjao otvorene šuteve za 3 poena, Ćubić dobro organizovao napade dok je Skoković imao bitnu ulogu i odbrani i u napadu.\nDimitrijević je zaključano prilaz svom košu, dobro gradio protivnike centre sto je bekovima Sevojna omogućilo lakši skok i bržu igru u tranziciji.\nOstali igrači Sevojna Obućima, Šapić, Jović i Jovanović su dali veliki doprinos ovoj pobedi. Treba istaći da Sevojno nastupali bez Mirkovića i Milisavčjevića i da će u sledećoj utakmici biti kompletno.\nSledeća utakmica je na programu u petak na školskom terenu u Sevojnu sa početkom u 19:30h.Ovom prilikom pozivamo sve ljubitelje košarke da prisustvuju prvoj seniorskoj utakmici Sevojna posle više godina.\nInače da napomenemo da će ova ekipa predstavljati našu gradsku opštinu na predstojećim MOSi igrama,koje se početkom narednog meseca odrćžavaju u Sokocu.


Ko dopušta Marinikinoj Antifi da ruši Pančevo? (VIDEO) - ePancevo\nPosle jučerašnjeg divljanja Antifa anarhističkih hordi u centru Pančeva, očigledno je da opozicija priprema i finansira ultralevičarske pokrete i njihove paravojne organizacije za izazivanje nemira i pokušaje izazivanja krvoprolića na ulicama Srbije.\nAli, očigledno je i da niko ne reaguje na obesne huligane koji su juče izlomili zaštitnu ogradu i nabacali je na Gradsku kuću, a danas kidali zaštitne trake koje upozoravaju građane da unutar gradilišta nije bezbedno.\nZašto su danas huligani nekažnjeno cepali trake oko nezaštićenog gradilišta koje su juče nekažnjeno porušili? Zašto je načelnica gradske uprave morala da poziva državne organe, koji u ovakvim situacijama moraju reaguju? Da li će i kada ovi huligani biti procesuirani? Da li je ovo priprema za krvave sukobe na dan izbora?\nPrimeri povezanosti sadašnje opozicije sa levičarskim ekstremistima postaju sve brojniji. Njihova saradnja datira još iz devedestih, kada su se demokrate zahvaljujući finansiranju i političkim vezama sa ultralevičarima u EU, izazvali bombardovanje Srbije, kako bi u narednih 12 godina zajedno pljačkali našu zemlju. Primer, Antifa legalno ne postoji, ali uživa sve povlastice pravosuđa zapadnih zemalja, kao što je gajena i finansirana i u Srbiji dok su sadašnji lideri opozicije bili vlast.\nU međuvremenu, lažni demokrata Dragan Đilas, sa stotinama miliona evra odranih sa leđa Beograda i Srbije, postao je neoliberal i deo “duboke države”, tajkunskog lobija koji neskriveno finansira pokušaj obaranja predsednika Srbije Aleksandra Vučića.\nAntifa po svetu nastupa pod sloganima po kojima prepoznajemo evroatlantsku “duboku državu” i njene nevladine organizacije okupljene u Otvoreno društvo. Antifa je neslužbena milicija neoliberalne elite, koja kontroliše i socijaldemokrate i stare demohrišćanske stranke. Tu su da ruše, pale, demoliraju…\nGde nestade “Antifa”?\nU ime Đilasa, Marinika Tepić je koordinator pripadnicima terorističke organizacije Antifa i anarhistima u Srbiji, koji otvoreno promovišu nasilje i pripremaju svoju paravojsku za krvave ulične obračune.\nMarinikini Antifa anarhisti posvećeni su aktivnostima koje vode ukidanju tradicionalnog društva i to huliganskim metodama i akcijama, poput ove u Pančevu. Promovišu ih takozvani “nezavisni” mediji, koji se finansiraju iz istog centra i koji pokušavaju da ih predstave kao “odgovor”, “subkulturu” ili “kontrakulturu”. A šta je to “kulturno” u demoliranju centra Pančeva i kom to “odgovara”?


Italijanski premijer: Lisabon i Madrid će primiti po 50 migranata\n► Italijanski premijer: Lisabon i Madrid će primiti po 50 migranata\nItalijanski premijer Đuzepe Konte izjavio je večeras da će Španija i Portugal primiti po 50 migranata od 450 koji se nalaze u italijanskim vodama na Sredozemlju nakon što su Francuska, Nemačka i Malta obećale da će isto učiniti.\n"Španija i Portugal su navele da će primiti po 50 migranata, kao što su to najavile Nemačka, Francuska i Malta", rekao je Konte.\nNemačka je ranije danas obećala prijem za 50 migranata a to isto obećale su i Francuska i Malta.\nMigranti koji su u dva broda, nalaze se kod obale Sicilije. Iz ta dva broda je odvedeno oko 30 osoba, pretežno žene i deca kojima je ukazana lekarska pomoć.\nCarina sprečila migranta da izađe iz zemlje sakriven ispod kamiona\nCarina na graničnom prelzu Šid sprečila je danas migranta da izađe iz Srbije sakriven ispod šasije kamiona.


Green Balkanica projekat da poveže region i ozeleni ga - Balkan Green Energy News\nFoto: Iztok Seljak (Robert Zabukovec)\nSlovenački industrijski konglomerat Hidria planira da se sa svojim najnovijim projektom Green Balkanica fokusira na električna vozila. Osnovni cilj projekta je da se „ozeleni“ Balkan, kako kaže Iztok Seljak, direktor kompanije Hidria.\nU intervjuu za Balkan Green Energy News, Seljak, koji je ujedno i potpredsednik organizacije Samit 100 biznis lidera Jugoistočne Evrope, kaže da Hidria želi da opremi autoput koji povezuje Ljubljanu, Zagreb, Beograd i Skoplje i šire Minhen i Istanbul mrežom punjača za električna vozila koji će se napajati isključivo iz obnovljivih izvora energije.\n„Sa tom novom infrastrukturom kao osnovom i flotom električnih vozila, uključujući i e-autobuse, želimo da pokrenemo iznajmljivanje vozila koja će povezati gradove na glavnom evroazijskom jugoistočnom koridoru, a takođe želimo i da radimo na probnom ispitivanju električnih kamiona,“ kaže Seljak.\nKoliko vremena je potrebno da se sprovede elektrifikacija autoputa?\nNaš cilj je da prve stanice za punjenje koje bi imale pokazni karakter postavimo 2017. godine, dok će izvođenje radova na postavljanju cele mreže potrajati do 2020. godine.\nKoje organizacije i institucije iz regiona ste identifikovali kao potencijalne partnere na projektu?\nKroz javno-privatno partnerstvo, projekat će kada je u pitanju javni sektor uključiti Komisiju za transport EU i države jugoistočne Evrope, uključujući njihove vlade i odabrane lokalne zajednice, dok u privatnom sektoru okupljamo vrhunske kompanije koje su lideri u domenu pametnih mreža i stanica za punjenje električnih vozila, obnovljivih izvora energije, zelenih automobila, autobusa i kamiona, kao i iznajmljivanja vozila. Uloga Evropske banke za obnovu i razvoj (EBRD), Evropske investicione banke (EIB) i sličnih finansijskih institucija je takođe važna.\nKoji poslovni model će obezbediti ekonomsku održivost projekta?\nProjekat će biti delimično finansiran od strane Evropske unije i pomenutih finansijskih institucija, a ostatak će biti finansiran od strane privatnih investitora. Prihodi će dolaziti od prodate električne energije na stanicama za punjenje. S druge strane, mi ne čekamo da neki električni automobili možda počnu da dolaze, već pravimo proaktivni iskorak i nudimo električna vozila za iznajmljivanje, uključujući i autobuse i kamione. Očigledno je da će investitori koji budu učestvovali u ovom projektu u velikoj meri imati koristi od odnosa sa javnošću i referenci. Reč je o jednom od najvećih i najznačajnijih projekata u Evropi i šire, koji bi mogao da posluži kao referentni slučaj za brojne druge slične projekte koji će uslediti. Jedan od njih je i projekat Green Adriatica, na kome radimo istovremeno.\nGovorimo o autoputu koji prolazi kroz zemlje bivše Jugosavije i povezuje ih, koji je takođe poznat kao autoput Bratstvo i jedinstvo. Možemo reći da projekat ponovo povezuje sve ove zemlje. Da li je to jedini način da ovaj region napreduje i šta nam možete reći o nivou saradnje u regionu danas?\nDok region u ovom trenutku zaostaje u razvoju kao jedan od najnerazvijenijih u Evropi, mi verujemo u njegov ogroman potencijal, posebno u ljudske resurse. Naš cilj je da povežemo region i da ga otvorimo prema sebi samom i prema spolja. Projekat Green Balkanica ima sve ove elemente, uključujući i okupljanje svih sposobnih regionalnih kompanija i njihovo uključivanje u projekat. Jedan od naših planova je i da uspostavimo Srednjeevropski inovacioni centar za zelenu mobilnost u Kopru koji će okupiti sve ove kompanije da na licu mesta zajedno rade na razvoju novih rešenja, stvaranju prototipa i njihovom testiranju u Kopru i okolini i, naravno, na projektu Green Balkanica.\nKao čovek iz automobilske industrije, kako vidite budućnost razvoja auto-industrije u Sloveniji, regionu i svetu uopšte, kao i vašeg posla, kada je u pitanju prelazak na električna vozila?\nU Sloveniji automobilska industrija čini 10% BDP-a i 20% izvoza robe, i raste i dalje. U Evropi, jedno od sedam radnih mesta je povezano sa automobilskom industrijom. Evropa ima, pored SAD i Japana, vodeću globalnu poziciju u industriji. Mogućnosti Slovenije obuhvataju sve veću stručnost u domenu električnih pogonskih sistema, elektronike, akumulatora, e-punjača, obnovljivih izvora energije i iznajmljivanja električnih automobila, to jest, u različitim elemenatima koji čine osnovu buduće zelene mobilnosti. Ovo stručno znanje može i treba da bude šire rasprostranjeno širom regiona, budući da je Slovenija, kao i region, sa svojim geostrateškim položajem, geografskim položajem i sa srodnim ciklusom vožnje idealna za električnu mobilnost.\nSve u svemu, zbog očuvanja naše klime, planete i čitave civilizacije, postepen prelazak na e-mobilnost, u kombinaciji sa smanjenjem emisije gasova koji potiču iz vozila sa unutrašnjim sagorevanjem, nepovratan je proces. Imajući to u vidu, želimo da budemo lideri, a ne samo sledbenici, o čemu najbolje svedoči projekat Green Balkanica.\nTagovi: EBRD, EIB, električna vozila, električni automobili, Evropska unija, mobilnost, obnovljivi izvori energije\nPočetna » Intervju » Green Balkanica projekat da poveže region i ozeleni ga


Bomba sa ostrva: Jovetić na pozajmici u Milanu od leta?\nMediji sa ostrva prenose da je Milan kontaktirao sa čelnim ljudima Manchester City-ja u vezi sa pozajmicom crnogorskog reprezentativca Stevana Jovetića i da je veoma moguće da će se to i ostvariti.\nJovetić je imao dosta problema sa povredama i nije se najbolje snašao u konkurenciji Álvara Negreda, Sergia Agüera i Edina Džeke, tako da je moguće da će i on sam inicirati odlazak na pozajmicu, a Italija u kojoj je nastupao za Fiorentina bila bi prava destinacija.\nPozajmica bi verovatno trajala godinu dana, ali je pitanje da li bi sadržala klauzulu o otkupu, jer se zna da su "građani" platili 30 miliona evra ljubičastima iz Firence i da je malo verovatno da bi se olako odrekli usluga talnetovanog Crnogorca.\nUkoliko dođe do ove pozajmice, Stevan bi bio drugi igrač u istoriji kluba iz Crne Gore, posle legendarnog Dejana "Genija" Savićevića, kojeg je predsednik Silvio Berlusconi obožvao dok je nosio crveno-crni dres!\nObjavio aLenština у 16:48


Tanjug 23. decembra 2021. 08:35\nBUDIMPEŠTA – Mađarska vlada je odlučila da odloži planirane investicije za sledeću godinu, vredne 755 milijardi forinti (2,3 milijarde dolara), kako bi smanjila budžetski deficit i ojačala državne finansije, nakon ponovljenih upozorenja centralne banke da rizici po ekonomiju rastu.\nVlada premijera Viktora Orbana, kojoj sledeće godine predstoji tesna izborna utakmica protiv fronta opozicionih partija, saopštila je da je ta mera potrebna da bi se budžetski deficit u 2022. spustio na 4,9 odsto bruto domaćeg proizvoda sa prvobitno ciljanog nivoa od 5,9 odsto BDP-a, prenosi Rojters.\nBudžet Mađarske je u novembru zabeležio rekordni manjak od 1,0 bilion forinti (3,0 milijarde dolara), podstaknut povećanjem predizborne potrošnje, pri čemu poslednja istraživanja javnog mnjenja pokazuju da ujedinjena opozicija ima neznarno veću podršku od Orbanove Fides partije.\n„Podsticanje mađarske privrede javnim investicijama u tolikom obimu više nije potrebno“, navodi se u saopštenju Ministarstva finansija, objavljenom u sredu.\nMađarska je, ipak, i dalje na putu da ostvari jedan od najvećih budžetskih deficita u Evropskoj uniji sledeće godine, budući da manjak u državnoj kasi od 4,9 posto BDP-a premašuje prosek od 3,6 procenata za 27-člani blok koji je Evropska komisija projektovla u svojim poslednjim prognozama.\nSaopštenje je usledilo nakon što je mađarska vlada ranije ovog meseca objavila odluku o odlaganju javnih investicija u tekućoj godini u iznosu od još 350 milijardi forinti (1,07 milijardi dolara), i nakon što su obustavljeni pregovori o državnoj kupovini aerodroma u Budimpešti.\nIz vlade su naveli da će ovi potezi stvoriti fiskalni prostor za finansiranje drugih mera, kao što su poreske olakšice za domaćinstva u iznosu od 2,0 milijarde dolara, ukidanje poreza na dohodak za preduzetnike početnike, i za pomoć penzionerima u iznosu jedne prosečne mesečcne penzije sledeće godine.


PS: DS ne poštuje ni uspomenu na mrtve ni žive\nPokret socijalista ocenio je da Demokratska stranka ne poštuje ni uspomenu na mrtve kao što ne poštuje ni žive, navodeći da je premijer Aleksandar Vučić prema uspomeni na pokojnog premijera Zorana Đinđića pokazao poštovanje.\nVučić:Verujem da će biti snage da se smire tenzije u BiH\nPremijer Srbije Aleksandar Vučić izjavio je danas da veruje da će i u Republici Srpskoj i u celoj Bosni i Hercegovini biti snage za smirivanjem tenzija.\nStefanović: Napad na vateropoliste etnički motivisan\nMinistar unutrašnjih poslova Nebojša Stefanović osudio je danas napad na mlade srpske vaterpoliste u Zagrebu za koji je rekao da je skandalozan i etnički motivisan i zatražio brzu reakciju nadležnih organa Hrvatske.\nNastavak policijske akcije "Cunami", 68 uhapšenih\nU nastavku koordinisane policijske akcije "Cunami" danas su uhapšene još dve osobe i zaplenjene dodatne količine droge, te je u akciji, koja je sprovedena na teritoriji više gradova u Srbiji, do sada ukupno uhapšeno 68 osoba zbog postojanja osnova sumnje da su počinili više krivičnih dela i zaplenjeno je oko 13 kilograma različitih narkotika, saopštio je MUP.\nVulin: Raditi najpre na sebi, pa će sve biti u redu s komšijama\nBez stabilne Srbije nema stabilnog regiona, kaže za RTS ministar Aleksandar Vulin ističući značaj parlamentarnih izbora u Hrvatskoj.\nGojković: Skupština počinje sa radom 4. oktobra\nSkupština Srbije počeće rad sa redovnim zasedanjem, a prva sednica biće zakazana za 4. oktobar, najavila je u subotu predsednica parlamenta Maja Gojković.\nNova Medijska strategija u narednih šest meseci


SK ASI-MUR / СК АСИ-МУР / CS IAS-AIT / UC ASI-IWA : "Pronevera novca za izbeglice"\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 25 of Jan, 2021 [02:08 UTC]\n"Pronevera novca za izbeglice"\nSreda 21. June 2006. [20:31:00 UTC] (2689 čitanja)\nNovi Sad, Beograd - Odbor Vojvodine za pomoć izbeglicama optužio Komesarijat za izbeglice Srbije za proneveru sredstava.\nOdbor Vojvodine je u otvorenom pismu premijeru Srbije Vojislavu Koštunici tražilo formiranje komisije koja bi istražila okolnosti pod kojima je oko 10 miliona dinara namenjenih zbrinjavanju izbeglica u Srbiji završilo na računima nekih izbegličkih udruženja i organizacija bliskih rukovodećim ljudima u Komesarijatu.\n"Smatramo da je Vlada na čijem ste čelu dužna da hitno aktivira MUP Srbije i pravosudne organe radi utvđivanja činjenica, nalaženja i kažnjavanja krivaca za navedene radnje, a novac neopravdano otuđen od izbeglica vrati prvobitnoj nameni", navodi se u pismu.\nSaša Damjanović iz Komesarijata za izbeglice kaže da su optužbe neosnovane i netačne. "Jedino što možemo je da odbacimo sve optužbe jer su netačne", kaže Damjanović.\nPojedini mediji ovih dana su pisali da je Komesarijat za izbeglice Srbije prebacivao novac na račune izbegličkih udruženja, od kojih pojedina postoje samo fiktivno. Prema navodima medija, najviše novca, oko pet miliona dinara, dobile su organizacije Demokratska inicijativa Knin i Zajednica Srba iz Hrvatske i Bosne i Hercegovine, čiji su čelnici, navodno, u tesnim vezama sa aktuelnim rukovodstvom Komesarijata.\n[ Vreme izvršavanja: 0.10 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.56 ]


Specijalni rezervat prirode 'Slano Kopovo' uskoro dostupan turistima - Novosti - Turistički svet\nSpecijalni rezervat prirode "Slano Kopovo" uskoro dostupan turistima\nSpecijalni rezervat prirode "Slano Kopovo" dobiće uskoro nove pristupne puteve čime će turistička ponuda opštine Novi Bečej biti znatno ojačana.\n"Slano Kopovo" do sada nije bilo iskorišćeno u punom turističkom potencijalu, pre svega usled otežanog pristupa u periodima kada ima više padavina.\nIpak, i ovaj problem je nadomak rešavanja. Naime, opština Novi Bečej i grad Šandorfalva iz Mađarske zajedno realizuju IPA projekat "Rehabilitacija zajedničkog i kulturnog nasleđa u cilju budućeg razvoja regiona" u okviru kojeg će biti izgrađeni i novi drumovi.\n- Ovo su sve preduslovi za turističke posete, ali to će ujedno biti i put koji će korisiti svi sugrađani i posetioci Novog Bečeja, oni koji imaju zemlju, poljoprivrednici i mnogi drugi - rekao je Blažanin i ukazao na činjenicu da bez pristupnih puteva nije lako doći do rezervata ni terenskim vozilima u uslovima padavina ili neposredno posle padavina.\nDa je "Slano Kopovo" mesto gde se okupljaju istinski ljubitelji prirode, potvrđuje Silvija Ivanić, stručna saradnica u ovom rezervatu. Kako kaže, njega posećuju ornitolozi, biolozi, ali i fotografi, ljubitelji prirode, kao i deca u okviru školskih ekskurzija.\n- Slano Kopovo je oaza nedirnute prirode, područje koje je veoma jedinstveno i specifično ne samo za našu državu, već i za celu Evropu. Veoma specifičan biljni i životnjski svet se ovde razvija i opstaje. Najinteresantnije je u jesenjem periodu kada je vrh jesenje migracije i kada u njemu boravi na desetine hiljada ždralova. Na ovom području gde je jezero nekada je proticala reka Tisa i kada su regulacijom toka reke presekli njeno korito ono što je ostalo iza nje je Slano Kopovo. A so vodi poreklo iz karaktera područja jer je ovde najniži deo terena gde su se u davnoj geološkoj prošlosti, kada su se topili snežnici i lednici, taložile mineralne materije, kristali, škriljci. Kretanje podzemnih voda iznosi te materije na površinu i zaslanjuje zemljište, a samim tim, i vodu - istakla je Silvija Ivanić\nPored izgradnje prilaznih puteva, predviđeno je da se na "Slanom Kopovu" u budućnosti održi i Tiska akademija akvarela, prezentacija ekoturizma, fotosafari, festival narodnog stvaralaštva "Ricsaj" i festival ždralova.\nSpecijalni rezervat prirode "Slano kopovo" se nalazi u severnom Banatu, omeđen putevima Novi Bečej - Novo Miloševo i Novi Bečej - Bašaid i predstavlja jednu od poslednjih očuvanih bara na slatinama Vojvodine, odnosno slanih jezera u paleomeandrima. Ono ne samo da predstavlja neprocenjiv centar osobene biološke raznovrsnosti živog sveta na prostorima Vojvodine, već i reprezentativni primer slatinskih staništa koja su na granici potpunog nestajanja.


Idealni radni uslovi\nU prethodnom prilogu započeli smo priču o pravilnom pozicioniranju kompjutera i njegovih dodataka, sa akcentom na položaj monitora. Ovaj put pogledaćemo obezbeđenje idealnih radnih uslova. Za nesmetan rad na računaru potrebno je osigurati odgovarajuće uslove. Pa tako, prostorija u kojoj radite (soba ili kancelarija) mora biti provetrena i sa dovoljno svetlosti. Rad u zagušljivoj i neprovetrenoj prostoriji, zbog nedostatka kiseonika, izaziva smanjenje sposobnosti koncentracije, a ponekad i pospanost. Kao što znamo, mozak je jedan od najvećih potrošača kiseonika u telu i za nesmetan rad potrebno mu je obezbediti dovoljno kiseonika.\nTakođe, na koncentraciju deluje i osvetljenje. Većina korisnika radi u skoro zamračenim prostorijama, gde je jedini izvor svetlosti sam ekran monitora. Ovakvi uslovi su izuzetno nepovoljni, jer se oči dodatno naprežu, a naročito kada pogled skrenete sa ekrana na neke objekte u radnoj prostoriji. Pošto velika većina korisnika ne zna tehniku kucanja „na slepo“ (automatski), vrlo često imaju potrebu da skreću pogled sa ekrana na tastaturu (i obrnuto), a tada pogled stalno prelazi sa osvetljene površine na neosvetljenu. Pri tome, oči se pri svakoj promeni moraju prilagoditi ovim promenama, a ako je ovo učestalo – javiće se brži zamor, pa čak i glavobolja.\nKada se govori o radnim uslovima ne treba zanemariti ni akustične uslove i temperaturu. U uslovima velike buke izuzetno je teško održati visok stepen koncentracije i uspešno raditi na računaru. Ovo je pogotovo izraženo ako tu buku predstavlja ljudski razgovor ili neki sličan vid informacija (TV, radio…). Nažalost, ovaj uslov je ponekad veoma teško zadovoljiti. Temperatura u prostoru je takođe veoma značajan faktor. Previsoka temperatura izaziva pospanost, smanjenu radnu sposobnost i pad koncentracije. A ako je ta temperatura zaista visoka, javiće se i znojenje, koje će još više smanjiti pažnju. Slične probleme stvara i previše hladna radna prostorija. Niža temperatura će takođe umanjiti radnu sposobnost, a na duže, može izazvati i druge zdravstvene probleme. Zato, pokušajte pronaći pravu meru, ne treba vam biti ni pretoplo, ni prehladno.


U Tirani se održava medjunarodna konferencija o bezbednosti na putevima, gde učestvuje i Policija Kosova – Policija Kosova\nU Tirani se održava medjunarodna konferencija o bezbednosti na putevima, gde učestvuje i Policija Kosova\nNa medjunarodnoj konferenciji o bezbednosti na putevima koja se održava u Tirani, prisustvuju predstavnici visokog nivoa iz Albanije i raznih država sveta, uključujući visoke predstavnike Policije Kosova (PK).\n2020.godina je u Albaniji proglašena „godinom bezbednosti na putevima“, a ova medjunarodna konferencija ima za cilj kontinuirano unapredjenje obima bezbednosti na putevima, kroz neophodne izmene i sastavljanja važnih projekata koji utiču na povećanje bezbednosti na putvima.\nPolicija Kosova je takodje dala poseban doprinos u tom pogledu kroz medjusobnu saradnju, razmenu iskustava u obuci i zajedničkim policijskim patrolama u Albaniji.\nPolicija Kosova i dalje je nastoji da ima jedan od glavnih prioriteta bezbednost drumskog saobraćaja, gde je u Strateškom Razvojnom Planu 2016-2020 bezbednost mu je uključena u prvi strateški cilj, „obezbedjivanje javne bezbednosti i jačanje poverenja gradjana“, tačnije u druzgom specifićnom cilju, „podizanje nivoa bezbednosti u drumskom saobraćaju i sprečavanje udesa“.\nPolicija Kosova je takodje uskladila svoje strateške ciljeve sa strategijama vlade i drugih institucija koje se bave oblastima saobraćaja, a koje imaju za cilj da povećaju nivo bezbednosti na putevima.\nNa ovu medjunarodnu konferenciju obećana je široka saradnja izmedju institucija i agencija koje učestvuju.


Novosađanka dobila EPS na sudu - JUGPRESS\nViši sud u Novom Sadu presudio je u korist Novosađanke koja je tužila Elektroprivredu Srbije (EPS) zbog naplate “troška garantovanog snabdevača”, javlja portal 021.rs.\nKako se navodi, nakon što je objavljena presuda Višeg suda u Užicu, koji je presudio u korist korisnika električne energije, po čemu je EPS građaninu morao da nadoknadi 6.000 dinara, koje je od 2014. platio po osnovu spornog troška, pitanje naplate “troška garantovanog snabdevača” izazvalo je veliku buru zbog mogućnosti masovnih tužbi protiv EPS.\nU presudi Višeg suda se konstatuje da računi za utrošenu električnu energiju ne sadrže jasne i precizne informacije koju uslugu potrošač plaća kroz “trošak garantovanog snabdevača”.\nU svojim medijskim nastupima EPS je naveo kako je presuda iz Užica, koja je prva dospela u javnost, “izuzetak u sudskoj praksi”, kao i da to potvrđuju 202 odbijena tužbena zahteva od ukupno 206 okončanih sudskih postupaka.\nIako iz EPS tvrde da se trošak snabdevača ne odnosi na trošak izdavanja i slanja računa, već pokriva “deo opravdanih troškova snabdevača”, koje odobrava Agencija za Energetiku, Udruženje “Proces” navodi suprotno, piše 021.rs pozivajući se na izvor iz Udruženja.\n“Kroz ‘trošak garantovanog snabdevača’ EPS naplaćuje štampanje, izdavanje i slanje računa potrošačima, što je u suprotnosti sa članom 12, stav 4 Zakona o zaštiti potrošača, a osim toga nije poznato koji sve stvarni troškovi ulaze u navedenu naknadu budući da EPS nikada nije objavio strukturu tog troška, pa kako potrošač ne zna šta zapravo plaća ta naknada nema osnova”, navode u Udruženju.\n“Građani mogu da dobiju povraćaj sredstava koja su svih ovih godina plaćali EPS pod stavkom ‘trošak garantovanog snabdevača’ neosnovano, naravno ukoliko sud utvrdi neosnovanim naplatu ovih troškova (plus pokrivanje troškova postupka)”, ističu iz Udruženja, a prenosi 021.rs


Multietnički festival „Mirdita, dobar dan!“ otvorio je poziv za volontere – Radio KFOR Srpski\nMultietnički festival „Mirdita, dobar dan!“, čija je svrha pokretanje promena radi stvaranja tradicije saradnje i kontinuirane normalizacije odnosa Beograda i Prištine, uskoro će biti održan u Prištini, pa je otvoren poziv za volontere. Kao i prethodnih godina, ove godine festival će okupiti ljude iz albanske i srpske zajednice.\nOpširnije o festivalu i pozivu za volontere, rekla nam je koordinatorka projekta u organizaciji Integra, Ilirij Kajdomkaj.\n„Na Kosovu će se festival održati 14. 15. i 16. oktobra, a mogu se prijaviti svi koji su zainteresovani da budu deo festivala. “Mirdita, Dobar dan“, je festival koji već dugo traje i održava u životu i aktivnu kulturnu i akademsku scenu između Kosova i Srbije, s obzirom na to da je festival oduvek okupljao umetnike oko razmene ideja, diskusija i debata kroz umetničko, akademsko i civilno društvo između Kosova i Srbije. ”\nPoziv za volontere festivala je otvoren do 26. septembra, a svi mladi ljudi koji veruju u vrednosti poput različitosti, nediskriminacije, imaju mogućnost individualnog i grupnog rada, mogu postati deo festivala slanjem svoje biografije na: info@ngo-integra.org\nZa više informacija posetite Integra Facebook stranicu: https://vvv.facebook.com/Integra-471945296197369\nPreviousPrevious post:Na današnji dan preminuo je Johnny RamoneNextNext post:Danas je Međunarodni dan demokratije


Kako građani Srbije mogu da putuju u zemlje regiona - IndeksOnline.rs\nNaslovna srbija Beograd Kako građani Srbije mogu da putuju u zemlje regiona\nBEOGRAD – Epidemija korona virusa u čitavoj Evropi ne jenjava, pa su zbog toga i dalje otežana putovanja.\nZbog povoljnije epidemiološke situacije u Srbiji, našim građanima, od zemalja regiona, ulazak i tranzit bez ograničenja dozvoljen je samo u samo BiH, Albaniju, a od pre neki dan i u Bugarsku.\nOni koji imaju regulisan boravak, a koji dolaze sa područcja sa povećanim rizikom od kovid 19 dozvoljen je ulazak u države članice, pri čemu je potrebno da imaju negativan PCR test, ne stariji od 72 sata.\nU BiH državljani Srbije mogu bez ograničenja da uđu ili da tranzitiraju.\nGrađani Srbije i u Brgarsku mogu bez negativnog PCR testa ako dolaze iz Srbije ili država članica EU ili Šengenskog sporazuma.\nGrađani Srbije ne mogu ući u Grčku i ta odluka važi do 15. septembra.\nZa srpske građane koji žele turistički da putuju u Mađarsku spuštena je rampa od 1. septembra, a ulazak u tu zemlju u privatne svrhe je moguć samo na osnovu dobijene saglasnosti mađarske policije, a zahtev se podnosi preko sajta www.police.hu, na mađarskom ili engleskom jeziku.\nDržavljani Srbije bez dozvole boravka u Sloveniji mogu ući u Sloveniju u posebnim situacijama uz pozivno pismo i negativni PCR test, ne stariji od 36 sati.


saradnja - Reforma - strana 20\n03. 04. 2003. - 3. april 2003.\nDržavna zajednica SCG postala je punopravna članica Saveta Evrope.\n28. 03. 2003. - 28. mart 2003.\nSedmočlana delegacija Vojske Mađarske, predvođena načelnikom Generalštaba, general-potpukovnikom Zoltanom Senešem, posetila je Suboticu i srela se s predstavnicima Generalštaba Vojske Srbije i Crne Gore i načelnikom, general-pukovnikom Brankom Krgom. General Seneš je izjavio da je to bio redovan godišnji pograničan susret tokom kog je razgovarano o međusobnoj i regionalnoj saradnji i priključivanju programu „Partnerstvo za mir“.\n23. 03. 2003. - 26. mart 2003.\nU svom Godišnjem izveštaju Evropska komisija je pozitivno ocenila restruktuiranje bankarskog sektora i jačanje kontrole banaka koju sprovodi Narodna banka Srbije. Napredovala je i reforma poreskog sistema, i to uvođenjem PIB (poreskog identifikacionog broja) i prebacivanjem funkcije ubiranja poreza sa službi platnog prometa na Poresku upravu. Sposobnost države da naplati poreze predstavljaće glavni izazov u 2003. godini. Trgovinu i reformu carinskog sistema unazađuju pravna nesigurnost […]\nU Saveznoj skupštini svečano je proglašena Državna zajednica Srbija i Crna Gora.\n27. 12. 2002. - 27. decembar 2002.\n06. 12. 2002. - 6. decembar 2002.\nNakon višemesečnih usaglašavanja Ustavna komisija je u Beogradu jednoglasno usvojila Ustavnu povelju Državne zajednice Srbija i Crna Gora.\n16. 10. 2002. - 16. oktobar 2002.\nSavezna Republika Jugoslavija zvanično je preuzela kopredsedavanje Prvim radnim stolom Pakta za stabilnost Jugoistočne Evrope.\n05. 06. 2002. - 5. jun 2002.\nŠef Misije Organizacije za evropsku bezbednost i saradnju u SRJ ambasador Stefano Sanino izjavio je na konferenciji za novinare da su vlade Holandije, Kanade, Velike Britanije, Nemačke, Italije i Danske, kao i Savet Evrope, Evropska agencija za obnovu i nekoliko nevladinih organizacija obezbedili 4,3 miliona evra kao finansijsku pomoć sprovođenju reforme. Novac je obezbeđen za šest projekata, koji se prvenstveno odnose na sferu obrazovanja policajaca, […]\n04. 04. 2002. - 4. april 2002.\nU Godišnjem izveštaju Evropska komisija je pohvalila otpočinjanje reformi javnih finansija u Srbiji i pojednostavljivanje poreske procedure uvođenjem jedinstvene stope poreza na promet. Istaknuto je da je glavna prepreka za integrisanje SRJ u svetsku ekonomiju nedostatak koordinacije i harmonizacije carinskog, poreskog i monetarnog sistema unutar same zemlje.\nStrana 20 od 23« Novije«...10...1819202122...»Starije »


Pismo blogerima b92 | B92 Blog\nObracam Vam se kao roditelj Filipa Vukse, glavnog aktera nemilog dogadjaja kojem ste poslednjih dana posvetili znacajnu paznju.\nGlavni razlog zbog kojeg Vam se obracam je, zelja da Vam se zahvalim sto ste svojim pisanjem animirali javno mnjenje i time doprineli da ovaj gnusni cin dobije svoj epilog. Sasvim je prirodno da se nekom ne dopadaju Filipove aktivnosti, ali nacin na koji su mu to dali do znanja, je odraz primitivizma i potpuno neprimeren civilizovanom drustvu.\nDrugi razlog zbog kojeg Vam se obracam je, sto su razlicite interpretacije dogadjaja dovele neke dobronamerne ljude, koji su o slucaju pisali na blogu b92, u neprijatan polozaj, zbog optuzbi da su imali neke sasvim druge namere!\nU stvari su pisuci o tome, obelodanili dogadjaj, koji je Filip prvo precutao i nama, i pomogli da dobije podrsku javnosti i time uticali na reakcije odgovornih!\nI sam sam zatecen uticajem internet komunikacije!\nNe zeleci da Vas ponovo uvlacim u pricu koju znate, hteo bih da Vas upoznam sa apsurdom u koji smo dospeli u nameri da se akteri ovog dogadjaja izvedu na sud. Prilikom policijskog uvidjaja propustena je prilika da se uzme snimak sigurnosne kamere koja je snimila ceo dogadjaj. Zeleci da ispravim propust otisao sam do privatne ordinacije, cija sigurnosna kamera sadrzi pomenuti snimak. Ispred smo zatekli ekipu RTS-a, koja je pravila emisiju o dogadjaju. Sluzbenica na prijemu nam je korektno objasnila da ona ne moze da nam da snimak bez saglasnosti vlasnika ordinacije. Vlasnik traku nije zeleo da nam da, niti nam je dozvolio da je presnimimo, iako smo mu objasnili da je to znacajan dokaz da je vozac GSP a, koji je tukao Filipa bio na mestu dogadjaja, jer se on brani bolovanjem, koje je iznudio posle ovog incidenta. Posle svih objasnjenja, vlasnik ordinacije nam je rekao da ce traku dati, ako to bude neko zvanicno trazio. Bez obzira na besmisao ponude, imajuci potpuno razumevanje za neprijatnu situaciju u kojoj se vlasnik ordinacije nasao, otisao sam u policijsku stanicu Zamun i dobio ocekivan odgovor: mi smo uvidjaj zavrsili, kompletan materijal dostavili tuzilastvu cime su nase ingerancije vezane za taj slucaj prestale, a za sve sto vam treba obratite se sudu. Pokusao sam da im objasnim da je da je ironija u tome sto ce sud predmet uzeti u razmatranje tek za nekoliko meseci kada snimka vise ne bude bilo, (brise se posle 18 dana), da ce se izgubiti najvazniji dokaz koji je jos uvek moguce pribaviti, ali nije pomoglo.\nDraga gospodo, jasno Vam je da trenutno potpuno bespomocno cekamo, da najvazniji dokaz nemilog dogadjaja nestane i da na eventualnom sudjenju cujete savasnog sudiju koji daje nalog, da se od vlasnika ordinacije zahteva da dostavi snimak.\nHvala Vam na razumevanju i jos jednom Vam hvala na podrsci i pomoci,


Air Serbia najavila nacionalni program strateške saradnje sa obrazovnim institucijama\nYou are at:Home»Vesti»Air Serbia najavila nacionalni program strateške saradnje sa obrazovnim institucijama\nBy Vesna Kovačević on\t 08/05/2015 Vesti\nEr Srbija, nacionalna avio-kompanija Republike Srbije, je najavila nacionalni program strateške saradnje sa brojnim obrazovnim institucijama sa ciljem da se znanja i veštine učenika i studenata usklade sa zahtevima tržišta rada u Srbiji kroz seriju zajedničkih aktivnosti. Ovaj program takođe ima za cilj da omogući Er Srbiji i drugim kompanijama da među učesnicima programa potrebnih obrazovnih profila identifikuju i odaberu one koji su ozbiljni kandidati za trenutna ili buduća radna mesta.\nOvaj program je najavljen i predstavljen 7. maja 2015. na svečanosti održanoj na Fakultetu organizacionih nauka u Beogradu, na kojoj je potpisan Memorandum o saradnji sa ovom institucijom visokog obrazovanja.\nSaradnja će postepeno biti uspostavljena i sa brojnim drugim obrazovnim institucijama različitih nivoa, koje dodeljuju zvanja u određenim oblastima, u koje spadaju: ekonomija, menadžment, ugostiteljstvo i turizam, mašinstvo i elektrotehnika, saobraćaj i pilotiranje. Cilj ove saradnje je sprovođenje posebnih aktivnosti koje će imati obrazovni, praktični i razvojni karakter.\nSvaki segment programa će biti jasno definisan i obuhvata aktivnosti kao što su: profesionalna praksa, predavanja i radionice koje će držati menadžeri Er Srbije, periodične organizovane posete kompaniji, rad na stvarnom projektu, pisanje naučnih i diplomskih radova uz mentorstvo zaposlenog u kompaniji.\nTokom ovog programa, učesnici će moći da steknu znanja kroz seriju praktičnih predavanja koja će držati menadžeri avio-kompanije Er Srbija i koji će svoje\niskustvo podeliti sa učesnicima programa kroz analize tržišnog okruženja, studije slučaja i rešavanje konkretnih poslovnih problema. Rad na realnom projektu je još jedan način da se učesnici programa susretnu sa stvarnim zadacima i problemima iz prakse i da učestvuju u njihovoj realizaciji i rešavanju, dok će kroz program pisanja naučnih radova moći da sagledaju sve aspekte teme istraživanja kojom se bave i da znanje stečeno na taj način iskoriste u svom daljem stručnom usavršavanju.\nJedna od najznačajnijih aktivnosti za učesnike programa će biti mogućnost da unaprede svoja znanja i veštine kroz obavljanje profesionalne prakse u Er Srbiji, tokom koje će imati priliku da sarađuju sa iskusnim menadžerima. Program profesionalne prakse podrazumeva mogućnost sticanja praktičnih znanja u različitim sektorima kompanije, u zavisnosti od obrazovnog profila učesnika, dok će zaposleni u kompaniji moći da zajedno sa učesnicima programa rade na stvarnim projektima uz primenu kombinacije naučnog i praktičnog pristupa.


Varta akumulator silver DYNAMIC 12V 74Ah D + niski E38 | ePonuda.com\nVarta akumulator silver DYNAMIC 12V 74Ah D + niski E38 cene\nod 11.690,00 do 12.290,00 din\nEPonuda nije internet prodavnica već Vam omogućava da brzo i lako nađete Varta akumulator silver DYNAMIC 12V 74Ah D + niski E38 po najjeftinijoj ceni. Naš cilj je da kupci budu što bolje informisani o ponudi Varta akumulator silver DYNAMIC 12V 74Ah D + niski E38 na tržištu Srbije. Vrlo lako nalazite željeni proizvod za kategoriju Akumulatori cene, ne morate da lutate od sajta do sajta za Varta Akumulatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Varta akumulator silver DYNAMIC 12V 74Ah D + niski E38 sa PRODAVCEM. EPonuda ne može da garantuje potpunu tačnost specifikacije i slika za Varta akumulator silver DYNAMIC 12V 74Ah D + niski E38. Pre kupovine, podatke za Varta akumulator silver DYNAMIC 12V 74Ah D + niski E38 proverite na sajtu PROIZVOĐAČA.


RK Višegrad – Visegradlive.com\nHome / Tag Archives: RK Višegrad\nTag Archives: RK Višegrad\nRSRS: Umičević reizabran na mjesto predsjednika\n25. Maja 2022.\tRukomet, Sport RS\nMarinko Umičević reizabran je na mjesto predsjednika RSRS. Na danas održanoj Skupštini u Banjaluci dobio je jednoglasnu podršku. Poručuje da je mnogo dobrih stvari urađeno u proteklom period i da sa istim žarom nastavlja u ispunjavanje misije, a to je poboljšanje uslova i podizanje kvaliteta ovog sporta. Novi članovi …\n17. Maja 2022.\tRukomet, Sport RS\nKapiten rukometaša Hercegovine Milan Šarenac vjeruje da će njegov tim iskoristiti šansu i osvojiti titulu u Prvoj ligi Republike Srpske. Nevesinjci su pobjedom protiv mladog tima Borca (30:24) došli na korak do cilja, a da bi ga i ostvarili postoje dva scenarija. U idućem kolu su slobodni, a potom …\n9. Maja 2022.\tRukomet\nNastavlja se rukometna drama u borbi za titulu u m:tel Prvoj ligi Republike Srpske. Rukometaši Dervente pobijedili su jednog od kandidata za krunu, tim Hercegovine sa minimalnih 26:25 iako su na poluvremenu vodili sa ubjedljivih 17:9. Junak trijumfa bio je sjajni golman Gojko Topić koji je imao 12 …\nRukometaši Višegrada opet na vrhu, poraz Kozare\n27. Aprila 2022.\tRukomet\nNastavljena su velika uzbuđenja u Prvoj ligi Republike Srpske za rukometaše. Višegrad je ponovo preuzeo vrh tabele gdje je bodovno izjednačen sa ekipom Kozare. Ovaj put su do bodova u 21. kolu stigli službenim rezultatom (10:0) nakon što je ekipa Jedinstva 2015 odustala od takmičenja. Na drugoj strani, Kozara …\nNE DOLAZI U VIŠEGRAD Aktuelni šampion odustaje od takmičenja\n23. Aprila 2022.\tRukomet\nAktuelni rukometni šampion Republike Srpske Jedinstvo 2015 neće nastaviti takmičenje u Prvoj ligi. Oni su o svojoj odluci obavijestili narednog rivala u prvenstvu, ekipu Višegrada. Brčaci su naime sportske prijatelje i rivale obavijestili da nemaju sredstava da nastave takmičenje i da se sami ne izlažu …\nDERVENTA NE POSUSTAJE; I VIŠEGRAD PAO\n3. Aprila 2022.\tRukomet\nRukometaši Dervente savladali su u Višegradu istoimenu ekipu rezultatom 30:27(16:15) u okviru 18. kola m:tel Prve lige Republike Srpske. Ovom pobjeodm Dervenćani su revanšrirali za težak poraz u prvom dijelu sezone, ali i stigli do 11 boda i polako se izdižu iz opasne zone. Prvo ime u redovima …\nVIŠEGRAD ODNIO BODOVE IZ ISTOČNOG SARAJEVA\n28. Marta 2022.\tRukomet\nRukometaši Višegrada savladali su večeras u Istočnom Sarajevu Slaviju 27:26 u utakmici 17. kola Prve lige Republike Srpske. Mlada i poletna ekipa Višegrađana zasluženo je odnijela bodove iz Istočnog Sarajeva, vodili su veći tok utakmice, ali su na kraju sami sebi zakomplikovali život, Slavija je došla na -1, ali …\nRK “VIŠEGRAD” 35-23 RK “DRINA ZVORNIK”\n20. Marta 2022.\tRukomet\nSIGURNA POBJEDA! Naši rukometaši su sigurnom igrom upisali nove bodove! Sigurna igra od samog početka dala je treneru Jaćimoviću mogućnost da šansu da i mladim igračima. Potrebno je istaći da su se u strijelce upisali mladi Ivan Pecikoza, Danilo Racković ali i naglasiti da su prve golove za prvi …\nVišegrad na pogon Rackovića preuzeo vrh Prve lige RS\n8. Marta 2022.\tRukomet\nNastavljena je m:tel Prva liga Republike Srpske za rukometaše. U derbiju 14. kola Višegrad je deklasirao jesenjeg šampiona Kozaru iz Gradiške sa 39:21 i na taj način preuzeo lidersku poziciju. Utakmicu je obilježio sjajni Đorđe Racković koji je postigao čak 15 pogodaka. Rezultati 14. kola: Višegrad …\n28. Februara 2022.\tRukomet\nRukometaši Višegrada plasirali su se u narednu fazu Kupa Republike Srpske. Izabranici trenera Željka Jaćimovića su u okviru drugog kola pobijedili u gostima aktulenog šampiona Jedinstvo 2015 sa minimalnih 34:33. Junuak trijumfa u Brčkom bio je raspoloženi Đorđo Racković koji je postigao čak 15 golova, dok je kod domaćih …


Dan online - Srbija: Država treba da traži odgovornost - 2021-04-24\nSrbija ZA BOMBARDOVANJE RTS-A\nNATO bombardovanje Beograda - Foto: RTRS Država treba da traži odgovornost\nNovinar Ljiljana Smajlović izjavila je da bi država trebalo da postavlja pitanja i traži odgovornost za bombardovanje RTS-a 1999. godine u kojem je nastradalo 16 medijskih radnika i naglasila da je prilično razočarana činjenicom da samo Udruženje novinara Srbije i Strukovni sindikat RTS-a traži tu odgovornost.\n– NATO je mogao da upozori zaposlene da će bombardovati RTS i da ne idu na posao, ali NATO tu obavezu nije ispunio– rekla je Smajlovićeva za Televiziju „K1“.\nOna je ukazala da je NATO napao Jugoslaviju pod izgovorom da spriječi humanitarnu katastrofu, a ubio je više civila nego vojnika.\n– RTS je prikazivao razaranja civilnih objekata, što je, okretalo raspoloženje prema toj intervenciji. To je, vjerovatno, bio razlog zašto je RTS bombardovan – smatra Smajlovićeva.\n– Nama je stalo da naša država počne da to pitanje postavlja i traži odgovornost za to – zaključila je Smajlovićeva.


M. D. 8. februara 2017. 13:46\nPred sudom je veliki broj slučajeva pred sudom gde su ljudi koji su zaista prodali automobil tuženi od strane Parking servisa, osiguravajućih društava, trećih lica, samo zbog toga što se zvanično u evidenciji MUP-a vode kao vlasnici, izjavio je danas direktor Komiteta za bezbednost saobraćaja Damir Okanović.\n„Vode se kao vlasnici iako vlasnici po slovu zakona nisu, a da li će oni uspeti u tim postupcima ili ne, to je pitanje, ali u svakom slučaju, sve te muke, glavobolje, ne bi imali da su odmah po otuđenju overili odgovarajući ugovor“, rekao je Okanović za Tanjug.\n„Prvo se može imati problem sa neplaćenim parking kartama, a sistem prinudnog izvršenja, odnosno naplate parking karata prilično je automatizovan i neće biti od značaja što zaista niste vlasnik, već će privatni izvršilac sprovesti protiv vas postupak izvršenja uz, ili protiv vaše volje, bez obzira na činjenicu što ste vozilo faktički prodali“, rekao je Okanović.\nTakođe, kako naglašava, problem može biti i što u poslednje vreme ima sve više kamera za automatski video nadzor prekršaja i ukoliko vozilom koje je prodato, a nije sklopljen kupoprodajni ugovor, bude učinjen takav prekršaj, može se prekršajno odgovarati.\nOkanović ističe da je možda najveći problem ukoliko neko vozilom koje se i dalje vodi u MUP-u kao da je prethodnog vlasnika, izazove saobraćajnu nezgodu, napusti lice mesta, pobegne, ili ima nedozvoljenu količinu alkohola u krvi, osiguravajuće društvo, koje plati kompletnu štetu koja može biti višemilionska, zahtevaće tu štetu od onog ko je upravljao vozilom, ali i od zvaničnog vlasnika vozila.\n„To je zato što naši propisi obavezuju vlasnika da odgovara za štetu koja je nastala, bez obzira na to da li vlasnik ima veze sa štetnom radnjom ili ne. Sve u svemu, mnogo glavobolje i mnogo problema možete imati ukoliko odmah po otuđenju vozila ne overite odgovarajući ugovor u opštini ili kod notara i time imate jasan dokaz da ste vozilo otuđili i imate tačno taj datum“, podvukao je Okanović.\nPrema saznanjima njegovog Komiteta za bezbednost saobraćaja, oko 50 odsto prodavaca se odluči da ne izvrši odmah zaključenje ugovora i overu u opštini i to se obično čini na molbu kupaca, kako bi oni uštedeli nešto i kako bi se odložilo plaćanje poreza, s tim što je kod nas, porez na prenos vlasništva nad motornim vozilom 2,5 odsto od kataloške vrednosti vozila.\n„Moram da kažem da kataloška vrednost vozila u stvarnosti zaista odgovara cenama koje su na našem tržištu. U pokušaju da se neki troškovi izbegnu ili odlože, a zaista nisu veliki u odnosu na cenu vozila i u odnosu na sve muke koje mogu nastati, odmah po otuđenju vozila treba zaključiti i overiti odgovarajući ugovor“, kaže Okanović.\n„U njemu se nalaze najbitnije stavke, poput stanja automobila, uslova plaćanja, dogovora“, rekao je Stakić za Tanjug i dodao da je porez na prenos vlasništva nad motornim vozilom 2,5 odsto od kataloške vrednosti vozila.\nKako je istakao, AMS S ažurira i revidira katalog svakih nekoliko meseci, „tu može da bude nekih poboljšanja“, ali smatra da cene u tom katalogu nisu nerealne.\nStakić smatra da ljudi koji izbegavaju da naprave kupoprodajni ugovor, to verovatno rade zbog poreza, ali naglašava da, s druge strane, zato nemaju nikakvu pravnu zaštitu i ako ih neko na neki način prevari, neće moći da pokažu da su kupili auto.\n„Verovatno su dali novac na ruke, nemaju nikakav dokaz i pred sudom nemaju nikakav dokument. Ugovor je taj koji štiti i jednu i drugu stranu, obe strane su saglasne s tim što piše u ugovoru, a ako se prekrše neke njegove odredbe, validan je dokument pred sudom“, rekao je Stakić.


Jedinstveno iskustvo: Turista snimio ženku lenjivca kako se porađa na drvetu (VIDEO) | Zemlja\nJedinstveno iskustvo: Turista snimio ženku lenjivca kako se porađa na drvetu (VIDEO) 0 Podeli PODELI TWEET POŠALJI E-MAIL\nJedan turista nedavno je bio svedok neverovatnog događaja.\nStiven Vela, uočio je iz automobila smeđogrlog troprstog lenjivca u blizini La Fortune, nedaleko od Nacionalnog parka Arenal na Kostarici. Kada se zaustavio da je bliže pogleda, nije mogao ni da pretpostavi da je životinja u kasnim fazama porođaja i šta će da usledi.\nNakon nekoliko sekundi telo bebe je izašlo iz majčine utrobe, prenosi National Geographic. Kako je majka bila na drvetu, bilo je očekivano da beba padne na zemlju, međutim beba je ostala da visi na pupčanoj vrpci. Uprkos tome što su lenjivci najsporiji sisari na svetu, majka je odmah posegla za bebom, privila je uz sebe i počela da je liže.\n"To je bilo nešto neverovatno", napisao je Vela u opisu snimka kojije podelio na svojoj Fejsbuk stranici. "Mislim da nikada više neću videti nešto takvo".\nI verovatno je u pravu. Svedočenje takvom porođaju izuzetno je retko, kaže Rebeka Klif, izvršna direktorka kostarikanske Fondacije za zaštitu lenjivaca. "Veoma mali broj ljudi je prisustvovao tako nečemu, posebno kada su u pitanju troprsti lenjivci".\nKao prvo, lenjivci su veoma stidljiva i tajnovita stvorenja, i uglavnom se skrivaju u krošnjama drveća. Takođe, četiri vrste troprstih lenjivaca, mnogo je teže videti u prirodi od njihovih rođaka dvoprstih lenjivaca.\nNema dovoljno istraživanja koja govore o tome da li pupčana vrpca prilikom porođaja ima ulogu "spasioca", zato je ovaj video dragocen za naučnike jer ima daje bliži uvid u ponašanje ove vrste. Šta više, ovaj snimak može da poboljša plan zaštite ove stidljive životinje.\nLenjivac Životinje porođaj Kostarika


Tiket dana (nedelja, 16.05.2021) – Kladjenje.rs\nHomeTiket danaTiket dana (nedelja, 16.05.2021)\n16 Maja, 2021 Peca Tiket dana 0\nOčekujemo da danas bude rešeno nekoliko dilema, igra se kompletno kolo u Španiji i Francuskoj, a ta dva šampionata imaju najdramatičniji finiš od pet najjačih evropskih liga.\nAtletiko Madrid – Osasuna – 1,2+ @ 1.52 u Meridianbet\nJos samo dve pobede i ”jorgandžije” će slaviti šampionsku titulu. Ali, nema opuštanja za četu Dijega Simeonea. Za petama im je, još uvek, aktuelni šampion, gradski rival Real, koji ima samo dva boda manje, ali i bolji međusobni skor od Atletika, pa bi i jedan remi u preostala dva meča, mogao da bude koban za tim sa ”Vanda Metropolitana”. U pretposlednjem kolu Atletiko dočekuje Osasunu. Tim iz Pamplone je u zlatnoj sredini i bodovi mu ništa ne znače. Međutim, u poslednjem kolu ”jorgandžije” odlaze u goste Valjadolidu, a ovam timu to bi mogao da bude presudan meč u borrbi da sačuvaju status proligaša. Dakle, nikakvog kiksa protiv Osasune ne sme da bude, a na ruku Atletiku ide i to što Rela ima dve teške utakmice do kraja, prvo gostovanje u Bilbaou, pa meč sa Viljarealom u Madridu. Sve u svemu, Atletiko ima u svojim rukama sudbinu i sa šest bodova postaće novi šampioni. Za meč sa Osasunom predlažemo jedinicu, uz bar dva gola domaćina, jer ne očekujemo da Madriđani strahuju do poslednjeg zvižduka. Za kombinaciju 1,2+ u kladionici Meridianbet dobija se koeficijent 1.52.\nBenevento – Krotone – 1,2+ @ 1.72 u Meridianbet\nNajrealniji scenari je da ove dve ekipe naredni duel odigraju u Seriji B. Za Krotone je jasno da se vraća rang niže, a sva je prilika da ista sudbina čeka i ”veštice” iz Beneventa. Ovaj tim je dugo bio u sigurnojn zoni, a onda je naglo popustio i u poslednjih osam kola osvojio samo dva boda. Da sve bude tragikomično, poslednju pobedu ostvarili su na gostovanju kod Juventusa, kada su smatrali da su sve probleme rešili. Najteži udarac Benevento je doživeo porazom od Kalajrija na svom terenu pre sedam dana, a u vanrednom kolu su očekivano poklekli u Bergamu protiv Atalante. Pored trijumfa nad Krotoneom, Beneventu će trebati i pobeda u narednom kolu protiv Torina, što bi mogao da bude direktan okršaj za spas, ukoliko ”bikovi” ne savladaju Speciju. Dakle, nade ima i Benevento ne sme da propusti šansu da osvoji tri boda protiv rivala koji je odavno ispao. Ipak, ne smeju potceniti Krotone koji je u četvrtak pobedio Veronu i tako prekinuo niz od dva poraza. Jesenas je Krotone ubedljivo pobedio Benevento na svom terenu i to je još jedan znak upozorenja. Naš predlog je jedinica uz dva gola domaćina, a za 1,2+ u kladionici Meridianbet očekujte koeficijent 1.72.\nVest Brom – Liverpul – 2/2 @ 1.61 u Meridianbet\nVelikom pobedom na gostovanju kod Junajteda u Mančesteru, u ranije odloženoj utakmici, Liverpul se vratio u igru kada je plasman u Ligu šampiona u pitanju. Čini nam se da ”redsi” sam odlučuju o svojoj sudbini, i da će, ako pobede na sve tri preostale utakmice, ipak u elitno takmičenje, što je posle dva uzastopna remija, sa Lidsom i Njukaslom, izgledalo skoro nemoguće. Nije bilo lako ni na ”Old Trafordu”, Mančester je poveo, ali na kraju Klopov tim dosta ubedljivo slavio. Odavno Liverpul nije nekom dao četiri gola, poslednji put Aston Vili u okviru FA kupa na početku 2021. godine. Za Vest Brom bodovi nemaju veliku važnost, oni bi eventualno mogli da završe na 18. mestu, pošto Fulam ima samo bod više, ali je to slaba uteha, pošto će se i oni i ”kolibari” vratiti u Čempionšip, posle samo jedne sezone u eliti. Vest Brom je zadužio LIverpul pošto mu je otkinuo dva boda na ”Enfildu” u prvom delu sezone, a ni prethodno gostovanje u Birmingemu za Liverpul nije završeno za ponos Protiv Aston Vile, na počektu sezone, ”redsi” su izgubili sa neverovatnoh 7:2. Sada neće biti rizika i Liverpul će sve rešiti već psle 45 minuta i pokušati da spase, šta se spasti da. Za prelaz 2/2 u kladionici Meridianbet kvota je 1.61.\nUkupna kvota na tiketu za nedelju u kladionici Meridianbet iznosi 4.21.\nTip dana košarka: Crvena zvezda – Budućnost: Sve karte su na stolu, počinje finale!


Obnavljanje Majdaneka iz IPA fondova – RADIO TELEVIZIJA BOR\nObnavljanje Majdaneka iz IPA fondova\nMAJDANPEK – Lokalna samouprava u Majdanpeku različitim projektima redovno konkuriše za sredstva iz IPA fondova u okviru prekogranične saradnje sa Rumunijom i Bugarskom. U prethodnom ciklusu prekogranične saradnje sa Bugarskom, Opština Majdanpek dobila je sredstva za realizaciju projekta rekonstrukcije klimatizacije u objektu na Arheološkom lokalitetu Lepenski Vir. Nakon realizacije projekta Opština Majdanpek dobila je i priznanje za efikasnost i održivost u korišćenju IPA fondova.\n„Ceo projekat, od ideje do realizacije, ocenjen je kao jedan od najuspešnijih i najkvalitetnijih. Inače vrednost projekta iznosila je nešto više od pola miliona evra“ – istakao je Dejan Vagner, predsednik Opštine Majdanpek.\nU okviru novog ciklusa saradnje sa Bugarskom Opština Majdanpek konkurisala je za sredstva za realizaciju projekta rekonstrukcije Sportskog centra. Projekat je ocenjen sa 78 poena, međutim zbog velike konkurencije nije odobren, pa se bolji rezultati očekuju od projekata sa Rumunijom.\n„U ovom ciklusu je bila izuzetno velika konkurencija kod programa između Srbije i Bugarske. Primera radi, tu je bilo prjavljeno oko 390 projekata, dok je u okviru programa saradnje sa Rumunijom prijavljeno oko 190 projekata. Dakle, to je gotovo dvostruko veća konkurencija za program sa Bugarima“ – rekao je Vagner.\nU okviru prekogranične saradnje sa Rumunijom Opština Majdanpek konkurisala je sa čak osam projekata, a osim lokalne samouprave projekte su podnele još neke gradske institucije. Svi projekti odnose se na razvoj komunalne infrastrukture, kao i poboljšanje uslova u obrazovanju i zdravstvu. Rezultati konkursa očekuju se do kraja meseca.\nTags: bugarska, ipa fondovi, lepenski vir, Majdanpek, prekogranicna saradnja, Srbija\nPrevious Veće akcize za alkohol i cigarete u 2017. godini\nNext Radnici Direkcije za izgradnju Bora prelaze u Opštinsku upravu


Human Rights Watch Saopštenje za javnost - Mreža Žene protiv nasilja\nHuman Rights Watch Saopštenje za javnost\nBuenos Aires, Avgust 10, 2010. Hiljade žena i devojaka u Argentini nepotrebno pati svake godine zbog nemarnosti ili zloupotreba u oblasti zdravstvene zaštite reproduktivnog zdravlja, kaže izveštaj današnjeg Human Rights Watch-a.\nIzveštaj na 53 strane “Iluzije brige: Nedostatak odgovornosti za reproduktivna prava u Argentini,, svedoči o mnogo prepreka sa kojima se žene i devojke suočavaju pri dobijanju zdravstvenih usluga u cilju zaštite reproduktivnog zdravlja na koje imaju prava, kao što je kontracepcija, dobrovoljna sterilizacija, i abortus posle silovanja. Najčešće prepreke u ovoj zaštiti uključuju dugo odlaganje pružanja usluga, nepotrebno upućivanje na druge klinike, zahtevanje dozvole od supruga iako je to u suprotnošću sa zakonom, finansijske prepreke, i u nekim slučajevima potpuno negiranje nege.\n“Ženama je potrebna pouzdana zaštita tokom njihovog reproduktivnog života” rekao je Jose Miguel Vivanco, director Američkog Human Rights Watch-a.” Ali u Argentini to je više lutrija: možeš biti dovoljno srećna da dobiješ pristojnu zaštitu ali je veća verovatnoća zaglaviti se u nedostatku– ili čak zloupotrebi-usluga.”\nKao direktna posledica ovih prepreka, žene i devojke u Argentni često ne mogu nezavisno donositi odluke o svom zdravlju, mnoge se suočavaju sa neželjenom ili nezdravom trudnoćom kao posledicom. 40% trudnoća u Argentini završi se abortusima, koji su najčešće nebezbedni. Nebezbedni abortusi su dekadama bili vodeći uzrok smrtnosti žena u ovoj zemlji.\nIzveštaj identifikuje nedostatak nadzora i odgovornosti za sprovođenje postojećih zakona i politike kao glavni razlog u upornom poricanju prave zaštite. Doktori i ostalo medicinsko osoblje koji odbijaju pružanje zaštite ženama na koju imaju pravo, ili koji primenjuju proizvoljno uslove za pružanje usluga, retko se, ako se ikada istražuju ili kažnjavaju. “ Zakoni o reproduktivnom zdravlju u Argentini nisu savršeni, ali kada bi se primenjivali sprečili bi mnogo patnje koje sam video tokom istraživanja za ovaj izveštaj,” rekao je Vivanco. “ Vlada treba da uloži mnogo više truda u praćenje sprovođenja ove politike kao i u kažnjavanje zloupotreba.\nIzveštaj Human Rights Watch-a takođe kritikuje Politiku reproduktivnog zdravlja u Argentini koja ignoriše žene i devojke sa invaliditetom. Skorašnjom ratifikacijom Konvencije prava osoba sa invaliditetom, Argentina je preuzela specifičnu međunarodnu obavezu u ovom polju koja nije ispunjena, kaže Human Rights Watch.\n“Žene i devojke sa invaliditetom suočavaju se sa istim preprekama kao žene i devojke bez invaliditeta, pa i više od toga,” rekao je Vivanco. “Osim problema pristupa-da li postoje rampe na klinikama, ili da li je informacija prevedena na Brajevu pismo ili na jezik znakova, npr- veće je pitanje predrasuda. Neki doktori jednostavno ne misle da žene sa problemom sluha i vida, imaju seksualne veze ili da mogu da se sete da uzmu kontracepciju.”\nVlada Argentine je nedavno preduzela neke korake da ispravi neka od pitanja koja su istaknuta u “Iluziji zaštite,” iako su neke politike koje su se izmenile kasnije povukle. Nacionalno Ministarstvo zdravlja je u maju otvorilo besplatan broj za dobijanje informacija gde se može doći do službi reproduktivne zaštite kao i za primanje žalbi. U julu je ministarstvo najavilo svoje namere da će omogućiti da budu izvedeni abortusi za žene i devojke čije je zdravlje ili život ugrožen trudnoćom ili koje su silovane. Međutim, dan posle, vlada je povukla svoju izjavu, dodajući da nije nameravala da garantuje pristup posle svega.\n“Argentinska vlada izgleda da se polako budi na izjavu da zakoni za reproduktivno zdravlje ne znače ništa ako se ne primenjuju,”rekao je Vivanco. “Ali ako promene nisu konstantne i jasne, žene i devojke će nastaviti da pate, a u nekim slučajevima i umiru.”


Časopis Industrija :: Ulaganje u znanje i kontinuirano prilagođavanje trendovima doprinelo proglašenju CADCAM Grupe u Platinum partnera Dassault Systemes\n31.01.2019 Komentari: 0\nSticanjem statusa Platinum partnera kompanije Dassault Systemes u regionu, CADCAM Grupa je postala jedini partner tog ranga za Srbiju, Crnu Goru, Makedoniju, Hrvatsku, Sloveniju i Bosnu i Hercegovinu.\nDassault Systemes, vodeća softverska kompanija u svetu u oblasti softvera za mašinsko 3D projektovanje, virtuelne simulacije, upravljanje proizvodnim procesima i životnim ciklusom proizvoda, jednom godišnje organizuje Value Solutions konferenciju za partnere i zaposlenekako bi kroz prezentacije, radionice i neformalna druženja unapredili stručna znanja, proslavili uspeh i razvili strategiju za narednu godinu.\nImajući to u vidu, izgrađen je Program nagrada za partnere koji podržava investicije i napore svojih poslovnih saradnika u cilju postizanja rezultata na više polja.\n„Osim efikasnosti i ostvarenih rezultata u prodaji, kapaciteta za razvoj i unapređenje veština i usklađivanja poslovne strategije sa kompanijom Dassault Systemes, članice CADCAM Grupe su zaslužno proglašene Platinum partnerom prevashodno zbog stručnosti zasposlenih i kontinuiranog razvoja i usavršavanja u radu sa softverskim rešenjima koja zastupamo.\nUlaganje u znanje ljudi nam je najvažnije, jer brzina kojom se tehnologija u industriji menja zahteva konstantno učenje i prilagođavanje novim trendovima, čime lokalni tim održavamo jakim i spremnim da idemo u korak i sa najzahtevnijim projektima, što nas već dugi niz godina izdavaja kao partnera kome se veruje“– istakao je Čedomir Duboka, direktorCADCAM Data, članice CADCAM Grupe.\nPošto edukaciju i ulaganje u znanje smatraju ključnim za uspešno poslovanje, sve članice CADCAM Grupe su postale ovlašćeni partner za edukacijui održavanje kurseva za programska rešenja CATIA, SIMULIA, ENOVIA, DELMIA i sveobuhvatnu poslovnu platformu 3DEXPERIENCE.\nProgrami se prilagođavaju potrebama polaznika (online/offline ili kombinovano), održavaju u okviru Obrazovnih centara članica koje su ovlašćene za organizciju sertifikacionog postupka, obuku vrše sertifikovani instruktori, a ostvareni sertifikati su priznati širom sveta. Posedovanje ovakvog sertifikata je zvanična potvrda znanja i veština koja povećava šanse za zaposlenje u industrijama koje koriste navedena softverska rešenja.\nU cilju stvaranja što boljih uslova za buduće eksperte, kompanija CADCAM Data iz Beograda, realizuje projekte u kojimaulaže u akademsku zajednicu pružajući mladim ljudima mogućnost da se tokom školovanja sretnu sa primerima iz prakse i na taj način steknu relevantna zananja.\n„Spremni smo da ulažemo i dalje, jer smatramo da je znanje najveće bogatstvo naše omladine. Kao kompanija koja ima visoku svest o društvenoj i akademskoj zajednici, svakako ćemo ovaj trend nastaviti i u budućnosti, jer smo prepoznali značaj povezivanja akademske zajednice, privrede i softverskih kompanija“ – ističu u kompaniji.\nPortfolio proizvoda i usluga kompanije CADCAM Data upotpunjen stručnošću i znanjem lokalnog tima, rezultovali su brojnim referencama među kojima su najistaknutije kompanije iz zemlje i regiona.\nReferentne klijente imaju u raznim industrijama, jer su im poverenje ukazale najperspektivnije kompanije vazduhoplovne, automobilske i mnogih drugih industrija.


Centar za obrazovne politike objavio je studiju pod nazivom “Obrazovna inkluzija dece romske nacionalnosti: izveštaj o sprovedenom monitoringu u osnovnoškolskom obrazovanju”. Studija predstavlja jedan od rezultata istraživanja realizovanog u okviru projekta „Monitoring inkluzivnog obrazovanja” i u njoj je pružena analiza postojećih mera obrazovnih politka koje imaju za cilj povećanje inkluzivnosti osnovnoškolskog obrazovanja.\nDok metodološki okvir korišćen u ovoj studiji može da posluži kao podrška u kreiranju okvira za monitoring inkluzivnog obrazovanja na nacionalnom nivou, sama studija je prvenstveno usmerena na položaj i stanje dece romske nacionalnosti u obrazovnom sistemu Srbije. Empirijski deo studije usmeren je ka praćenju indikatora inkluzivnosti kao što su apsentizam, osipanje i školski uspeh dece koja dolaze iz socijalno depriviranih sredina. Takođe, praćeni su faktori uspeha i neuspeha u sprovođenju mera obrazovne politike koje su usmerene na inkluzivno obrazovanje.


Nastavlja se borba za srpsku malinu › Made-in-Germany.rs\nU nastavku pregovora sa ministrom poljoprivrede Branislavom Nedimovićem, predstavnici srpskih proizvođača maline iz Arilja, Ivanjice, Požege i Kosjerića postigli su dogovor da se pooštre kontrole hladnjačara zbog neadekvatnog klasiranja maline.\nMalinari još uvek ne odustaju od cene od 200 dinara po kilogramu, ali navode da su dobili garancije da država više neće uvoziti malinu. Dobrivoje Radović, predsednik Asocijacije malinara Srbije, kaže da se na području Ivanjice i Zlatiborskog okruga ovo voće trenutno otkupljuje po ceni od 55 do 125 dinara, u zavisnosti od kvaliteta.\n– Imamo garancije države da je prestala sa uvozom maline, kao i podršku vlade u nameri da se situacija na tržištu uredi. Zbog nepogoda koje su zadesile zapadnu Srbiju ovogodišnji rod će umesto četiri biti dve i po tone po hektaru. Ako se država obračuna sa kartelom hladnjačara steći će se svi uslovi da konačna izvozna cena bude 200 dinara. Mi od te cene ne odustajemo – rekao je Radović, a prenosi agencija „Tanjug“.\nPomoćnik ministra poljoprivrede Nenad Vujović tim povodom je izjavio da je Republička poljoprivredna inspekcija zajedno sa tržišnom intenzivirala kontrolu hladnjačara i uslova otkupa na području cele zemlje.\n– Ima nepravilnosti na terenu i zabrane rada onim hladnjačama koje nisu ispunile zakonom predviđene standarde. Malina se uglavnom sortira u dve klase zavisno od kvaliteta, ali ona malina koja ima više vode i buđi je, u skladu sa propisima, van prve dve klase i objektivno ne može biti primljena u hladnjače – napomenuo je Vujović.\nPo rečima ministra poljoprivrede Branislava Nedimovića, konačna cena maline će biti poznata tek kada prođe sezona i kada ona bude utvrđena na svetskom tržištu. On je istakao da je trenutno najavžnije da malina u Srbiji bude obrana, uskladištena i da se odredi akontna cena.\n– Činjenica je da je tržiste SAD i Kande prenatrpano malinom, jer je u Čileu i Meksiku dobro rodila, a da se 97 posto srpske maline zamrzava i izvozi u zapadnu Evropu. Situacija na svetskom tržištu je ozbiljna i država može da pomogne proizvođačima u repromaterijalu i osiguranju, ali ne i u pogledu cene – rekao je ministar i dodao da je u Srbiji došlo do hiperprodukcije malinjaka na nekim prostorima, na primer u Prijepolju, gde su za svega četiti ili pet godina zasadi pod malinom povećani sa 200 na 1.500 hektara.\nPrema najavi malinara sledeći sastanak će biti organizovan naredne sedmice, kada će se pregovarati i sa najvećim izvoznicima maline u Srbiji.\nOd MiG na 28/06/2018 / AKTUELNO / Ostavite komentar\nHemofarm u finalu "Ideja za akciju"


Vesti iz BCBP, BCBP na globalnoj listi najprestižnijih nezavisnih istraživačkih centara\nVaša lokacija / Beogradski centar za bezbednosnu politiku / Aktivnosti / Vesti iz BCBP / BCBP na globalnoj listi najprestižnijih ... /\nDatum: 12. februar 2013.\nBeogradski centar za bezbednosnu politiku (BCBP) rangiran je među 20 najboljih u Centralnoj i Istočnoj Evropi. Uz samo još tri organizacije iz ovog dela Evrope, BCBP je uvršten u top 70 istraživačkih centara na svetu koji se bave bezbednošću i međunarodnom politikom.\nNedavno objavljena publikacija Univerziteta u Pensilvaniji (SAD) pod nazivom „2012 Global Go To Think Tanks Report and Policy Advice“, koja se pozabavila rangiranjem istraživačkih centara iz celog sveta, uvrstila je u redove najboljih i BCBP.\nPublikacija je proizvod osmomesečnog istraživanja u kojem su proučavane 6,603 istraživačka centra i slične organizacije civilnog društva iz 182 zemlje širom sveta.\nLista je odgovor na veliki broj zahteva donatora i novinara da se naprave liste najeminentnijih nacionalnih, regionalnih i internacionalnih nezavisnih istraživačkih centara.\nOrganizacije su rangirane u odnosu na region kome pripadaju, oblasti koju istražuju i posebnim rezultatima koje su ostvarile. Tako se BCBP našao na 17 mestu na listi najprestižnijih nezavisnih istraživačkih centara Centralne i Istočne Evrope, kao i na 64 mestu najboljih na svetu koji se bave bezbednošću i međunarodnom politikom.\nU prilog renomeu organizacija koje su se našle u ovom pregledu govore i kriterijumi korišćeni pri ocenjivanju značaja. Neki od njih su:\nPriredila stažistkinja BCBP Olga Vasić


RTCG - Radio Televizija Crne Gore - Nacionalni javni servis :: Društvo :: Crnogorci skloni reumatološkim bolestima\nDIREKTOR KCCG 06. 04. 2019. 07:45 >> 07:48 2\nOtvaranje laboratorije za HLA tipizaciju od istorijskog je značaja za Klinički centar Crne Gore (KCC) i zdravstveni sistem uopšte, ocijenio je direktor najveće zdravstvene ustanove u zemlji Jevto Eraković. On je ekskluzivno za RTCG saopštio i da stanovnici Crne Gore imaju predispoziicju za reumatološka oboljenja.\nPodsjećamo, crnogorski zdravstveni dobio je juče laboratoriju za HLA tipizaciju, a ocijenjeno je da je to prekretnica u razvoju transplantacione medicine u Crnoj Gori.\n"Unapređujemo krunu medicine, a to je transplantacioni program, na način što ćemo u potpunosti moći da sve HLA tipizacije određujemo u Kliničkom centru Crne Gore", rekao je Eraković za Radio-televizije Crne Gore (RTCG).\nPojašnjava da je pored transplantacionog programa HLA laboratorija veoma važna "u moru autoimunih bolesti, koje se sve više i češće dijagnostikuju u Crnoj Gori".\nNaša zemlja je sada u mogućnosti da obavlja "populacioni skrining" HLA, što znači da "možemo da odredimo otprilike kakva je sklonost našeg stanovništva prema određenim bolestima".\n"Evo ja mogu sa vama da podijelim jednu ekskluzivnu informaciju koju smo dobili na osnovu započetog projekta populacionog HLA, gdje smo došli do podatka da nevjerovatno veliki broj ispitanika, a mi smo ispitivali isključivo zdravu populaciju, posjeduje gen B27, koji ukazuje da naše stanovništvo ima, otprilike računamo oko 7-8 odsto stanovništva Crne Gore, predispoziciju za razvoj reumatoidnog artritisa. Dakle, naši stanovnici imaju predispoziciju ka reumatološkim bolestiima na osnovu dosadašnjih iskustava sa HLA tipizacijom“, kazao je Eraković.\nGovoreći o ulaganjima u crnogorski zdravstveni sistem, Eraković je rekao da je pred nama "težak i odgovoran put".\n"I mogu sa ponosom da konstatujem da sa našim dosadašnjim radom opravdavamo ciljeve. Kao što znate, uz podršku Vlade Crne Gore u Klinički centar Crne Gore je uloženo prošle godine skoro devet miliona eura, ove godine očekujemo pet miliona eura isključivo, dakle, u poboljšanje infrastrukturnih uslova rada KCCG, a kroz obezbjeđivanje neophodne opreme", rekao je Eraković.


Haradinaj: Priština spremna na sporazum dve države – Đurić: Srbija i Kosovo i Metohija su jedno društvo i to je realnost koju Priština treba da prihvati – GracanicaOnline.Info\n24. maja 2019. 2 min read\nKosovski premijer Ramuš Haradinaj poručio je, posle sastanka koji je predsednik Aleksandar Vučića održao sa predstavnicima Srba sa KiM, da je Priština spremna na sporazum koji će odražavati realnost i postojanje "dve države" u njihovim sadašnjim granicama. Srbija, uključujući Kosovo i Metohiju, je jedno društvo i to je realnost koju u Prištini konačno treba da prihvate“, poručio je Đurić Haradinaju.\nKosovski premijer Ramuš Haradinaj poručio je, posle sastanka koji je predsednik Aleksandar Vučića održao sa predstavnicima Srba sa KiM, da je Priština spremna na sporazum koji će odražavati realnost i postojanje „dve države“ u njihovim sadašnjim granicama. Srbija, uključujući Kosovo i Metohiju, je jedno društvo i to je realnost koju u Prištini konačno treba da prihvate“, poručio je Đurić Haradinaju.\nHaradinaj je na Tviteru napisao da je Kosovo društvo koje pripada i kosovskim Srbima.\n„Kosovo je spremno za sporazum koji će odražavati realnost i postojanjedve države u njihovim sadašnjim granicama, uz uzajamno poštovanje“, poručio je Haradinaj.\nDirektor Kancelarije Marko Đurić je odgovorio da Haradinaj treba da prihvati stvarnost da je Autonomna pokrajina Kosovo i Metohija deo Republike Srbije, a Srbija je spremna za sporazum kojim će Autonomnoj pokrajini Kosovo i Metohija garantovati najviši stepen autonomije, u skladu sa evropskim i svetskim standardima, naovdi se u saopštenju Kancelarije za KiM.\n„Takođe, spremni smo da garantujemo brojna ljudska prava, uključujući pravo na upotrebu jezika i pisma za žitelje albanske narodnosti u našoj južnoj pokrajini, obrazovanje na maternjem jeziku i mnogo šta drugo. Srbija je država i Albanaca sa Kosova i Metohije i potrebno nam je međusobno poštovanje i uvažavanje. Srbija, uključujući Kosovo i Metohiju, je jedno društvo i to je realnost koju u Prištini konačno treba da prihvate“, poručio je Đurić Haradinaju.\nU saopštenju se dalje naglašava da Haradinaj dve godine gazi sve sporazume i dogovore i čini apsolutno sve da sruši dijalog Beograda i Prištine.\n„I to čini pred očima celog sveta. Danas veoma loše glumi želju za sporazumom, plasirajući ideje koje su van kontakta sa stvarnošću u Srbiji, čiji je Kosovo i Metohija sastavni deo“, zaključuje na kraju direktor Kancelarije za Kosovo i Metohiju Marko Đurić.\nTags: Đurić Beograd Kosovo pregovori Priština Srbija takse Haradinaj\nPrevious Vučić posle sastanka sa predstavnicima Srba sa Kosova: Beograd spremio mere protiv Prištine\nNext Boško Obradović: 12 pitanja za Vučića na temu Kosova i Metohije


KOSOVO PREDLAŽE UVOĐENJE VIZA ZA GRAĐANE BOSNE I HERCEGOVINE — Bosnjaci.Net\nPriština - Sarajevo\nKOSOVO PREDLAŽE UVOĐENJE VIZA ZA GRAĐANE BOSNE I HERCEGOVINE\nObjavljeno: 17. December 2013. 19:12:01\nMinistarstvo spoljnih poslova Kosova najzad je zvanično potvrdilo da će Vlada Kosova narednih dana odlučivati o uvođenju viznog režima Bosni i Hercegovini.\nZvaničnici ovog ministarstva potvrdili su za RSE da će ministar Enver Hoxhaj na narednom sastanku vlade predložiti uvođenje viznog režima za građane Bosne i Hercegovine.\n“Ovo su recipročne mjere na ponašanje bosanskih vlasti u odnosu prema Kosovu u posljednjih 6 godina”, kazao je politički savjetnik ministra, Bashmir Xhemaj.\nOn je naglasio da Bosna i Hercegovina nije pokazala ozbiljnost u odnosima sa Kosovom, a naročito kada se radi o zahtjevu kosovskih državljana za vizu BiH.\nBosna i Hercegovina nije priznala nezavisnost Republike Kosova i stoga je građanima Kosova za putovanje u BiH potrebna viza koja se može izvaditi u Skoplju, Podgorici i Beogradu.\nĆerim Bajrami, zamjenik kosovskog ministra za dijasporu a iz redova bošnjačke zajednice, u izjavi za RSE kaže da je prijedlog o uvođenju viznog režima BiH ispravan, da država treba adekvatno i recipročno reagovati.\n“Kosovo kao država trpi odluke BiH unazad nekoliko godina zbog viznog režima za sve Kosovare koji imaju kosovske pasoše i koji putuju u BiH po raznoraznim osnovama. Napomenimo i da predstavnici albanske zajednice imaju porodične veze sa BiH”, kaže Bajrami.\nBajrami ističe da će najviše ipak ispaštati Bošnjaci sa Kosova i oni iz Bosne i Hercegovine, dodajući da Srbi i Hrvati u Bosni raspolažu dokumentima Srbije i Hrvatske, a sa kojima mogu putovati na Kosovo bez viza.\nOn dodaje da je tragikomično što državljani Kosova mogu putovati kroz Srbiju sa običnom ličnom kartom, a za Bosnu se mora aplicirati za vizu.\n“Lakše je Kosovaru da dobije vizu za Kanadu nego za BiH. To je paradoks, zato što odnose između BiH i Kosova diktira jedan politički diktator u BiH, Milorad Dodik, i koji je tamo veći papa od pape, i koji kaže da BiH neće priznati Kosovo čak i da ga Srbija prizna. Takve izjave ne idu u prilog normalizacije odnosa na Balkanu. Ako se tih izjava plaše naši politički predstavnici Bošnjaka u Bosni i zbog toga šute unazad toliko godina i ne rješavaju ta pitanja, onda ne mogu očekivati ništa drugo od strane Kosova i od strane nas Bošnjaka Kosova, nego da jednu takvu odluku za uvođenje viza mi podržimo“, kaže Bajrami.\nProblemi sa papirologijom\nNa osnovu upustva Ministarstva spoljnih poslova BiH za izdavanje viza građanima Kosova, za kratkoročni boravak, podnosilac zahtjeva dužan je da uz zahtjev priloži pozivno pismo ovjereno od Službe za poslove sa strancima BiH ili kopiju sudskog ili drugog službenog poziva kojim se poziva na odazivanje u pravnom postupku koji se vodi u BiH, ili potvrda prijema za obrazovanje ili obuku. Na kraju o tome odlučuje ministar spoljnih poslova BiH.\nAli, ni sve to ne garantuje dobijanje vize.\nAndra Fehmiu iz Prištine prošle godine je dobila stipendiju za studije na prestižnom međunarodnom Ujedinjenom svjetskom koledžu u Mostaru. I pored svih obezbjeđenih dokumenata i garancija, kako kaže njen otac Agon Fehmiu, Andri nije izdata viza i morala je da izvadi državljanstvo druge države kako joj ne bi propalo školovanje.\nProblemi su naišli kada se ustanovilo da je Andri potrebna dugoročna viza, odnosno dozvola za boravak u BiH za studente.\n„Jedno od rješenja viza C koja je bila u pitanju za Andru je trajalo tri mjeseci, s time da bi Andra svakih 30 dana morala da izađe iz BiH i ponovo aplicira u ministarstvu inostranih poslova, odjelu za strance. Tako da je država BiH na kulturan i diplomatski način htjela da nam da do znanja da Andra neće dobiti vizu za ulazak i time bi njeno školovanje došlo u pitanje. Nije nam se dao direktan odgovor da se Andri odbija viza i dozvola za boravak. Na kraju, da Andri ne bi propalo školovanje i stipendija u Mostaru, ja ću vam reći iskreno da sam bio primoren da Andri izvadim dokumenta druge države da bi Andra mogla da putuje iz Prištine do Mostara i da se školuje na Ujedinjenim svjetskim koledžima. To je velika tragedija, naročito kada Srbija sa kojom Kosovo ima problema priznala dokumenta Republike Kosova“, kaže Andrin otac Agon, i naglašava da mu je ipak drago zbog uvođenja recipročnih mjera.\nDodajmo i da u upustvu Ministarstva spoljnih poslova BiH za izdavanje viza građanima Kosova stoji i da „u skladu sa zaključkom Savjeta ministara za izdavanje viza za građane Kosova samo u izuzetnim slučajevima, diplomatsko-konzularno predstavništvo BiH će odbaciti zahtjev za vizu ukoliko se isti zasniva na dokazima o turističkom putovanju ili dokazu o organizovanom putovanju ili plaćenog smještaja.


Inicijativa opozicije o nepovjerenju Vladi biće najvjerovatnije povučena i ponovo stavljena u proceduru početkom godine: Čekajući januar – Portal Luca\nInicijativa opozicije o nepovjerenju Vladi biće najvjerovatnije povučena i ponovo stavljena u proceduru početkom godine: Čekajući januar\nIako je tokom protekle dvije sedmice bilo više susreta lidera opozicije sa jednim brojem predstavnika vladajuće većine, inicijativa za izglasavanje nepovjerenja Vladi Zdravka Krivokapića koju je predložio Raško Konjević a potpisalo svih 40 opozicionih poslanika – biće najvjerovatnije danas povučena iz procedure, saznaje Pobjeda iz više opozicionih izvora.\nPrema informacijama našeg lista, dva su ključna razloga zbog čega je donešena odluka da se inicijativa povuče, da bi ponovo bila u skupštinskoj proceduri odmah nakon novogodišnjih praznika.\nIGRA OKO BUDŽETA\nNajava Demokratskog fronta da će tražiti skraćenje mandata otvorila je novu političku kombinatoriku, prije svega novih sukoba unutar vladajuće većine. Činjenica da su sve ostale članice parlamentarne većine odmah odbacile ideju Fronta ukazuje, smatra većina u opoziciji, da je to definitivni signal da budžet koji je predložila Krivokapićeva Vlada – neće biti usvojen.\nNaročito kada se zna da će, upravo iz Demokratskog fronta, biti predloženo sijaset amandmana, među kojima i ideja da se prag minimalca poveća sa 450 na 500 ili čak 550 eura. Ti populistički prijedlozi, koje u kuloarima DF već najavljuje, ukoliko ih ministar Spajić usvoji, obesmišljavaju sve planove i čine projekciju megalomanskom i – nerealnom.\nTo bi, smatraju u vrhu DPS-a, SDP-a, SD-a i manjinskih stranaka, ogolilo nefunkcionalnost i nesposobnost izvršne vlasti, urušilo do kraja poziciju Krivokapićevih ,,eksperata“ i prosto primoralo dio parlamentarne većine iz Ure i SNP-a da se, umjesto priče o vanrednim izborima, okrenu nečemu drugom – pregovorima o manjinskoj vladi.\nPitanje je, međutim, ako zaista postoji volja dijela predstavnika aktuelne parlamentarne većine da pređu ,,na drugu stranu“ i kada su već započeli pregovore iza zatvorenih vrata o stvaranju nove parlamentarne većine u kojoj neće biti Demokratskog fronta – zašto opozicija nije sada isforsirala ideju opoziva sadašnje Vlade i stvaranje nove, manjinske?\nIGRE OKO MANJINSKE VLADE\nPovlačenje inicijative o opozivu neće biti baš pozitivno političko brojanje za opoziciju, ma koliko će se lideri najjačih stranaka, počev od DPS-a i SDP-a, truditi da obodre svoje glasače, ali i sve nezadovoljne građane, pričom da se rasplet samo odgađa.\nNo, odgađanje pokušaja smjene Vlade je i dokaz da, za sada, ne postoji dovoljan broj poslanika parlamentarne većine koji su kadri da priznaju promašaj sa izborom ,,apostolskog kabineta“.\nPrema informacijama Pobjede, Đukanović, Konjević i ekipa nijesu željeli da sve ostane na jednom ili dva prebjega, već se gradila situacija da se stvori ubjedljiva, tropetinska većina, što podrazumijeva najmanje devet opozicionih glasova koji će – stvoriti uslove za stvaranje većinske vlade.\n– Odgađanje inicijative o nepovjerenju nije ni ,,znak slabosti“, još manje ,,kupovina vremena“, već politički manevar da se kompletna operacija okonča na način da niko neće moći da priča ni o političkoj korupciji ni o neprincipijelnostima, već o jedinom mehanizmu da se spriječi totalni raspad državnog sistema. Za mjesec će pozicija svih aktera u vlasti i opoziciji biti kristalno jasna i biće to početak promjena. Ovog puta promjena na bolje – kazao je za Pobjedu jedan od učesnika u razgovorima opozicije sa čelnicima stranaka iz parlamentarne većine.\nNo, januar je, gledano iz današnje perspektive, prilično daleko. A već od danas kreće ,,vrući parlamentarni“ decembar, priča o razrješenjima ministara, (ne)usvajanju zakona i glasanju o budžetu.\nŠto bi se reklo: građani Crne Gore žive zanimljiva vremena i to, zaista, više liči na onu staru kletvu nego na najavu boljih dana.


Ljiljana Zelen-Karadžić bila je sasvim iskrena kada je pozvala svog supruga Radovana Karadžića da se preda, ubeđena je ekipa novinske agencije AP. Radule Radovanović, novinar AP sa Pala, nije ni sanjao da će dobiti tako ekskluzivnu izjavu.\nVašington, Beograd, Sarajevo -- Patrijarh Pavle apelovao je na pružanje zaštite porodici Radovana Karadžića, optuženog za ratne zločine. "Kao duhovnik i pastir svih hrišćanskih duša koje mi je Bog poverio na staranje i brigu, dužan sam da upozorim moćne strane činioce, za koje verujem da su takođe ...\nBeograd -- Poziv Ljiljane Zelen Karadžić suprugu Radovanu da se preda Haškom tribunalu za sada nije dao rezultate. Predsednik Srbije Boris Tadić pozdravio je potez supruge Radovana Karadžića ocenjujući da bi "rešenje tog pitanja doprinelo regionalnoj stabilnosti.\nPale -- Supruga haškog optuženika Radovana Karadžića, Ljiljana pozvala je svog supruga da se preda Haškom sudu. Brat Luka: nemoj se predati "Moram da ti se obratim ovim putem, jer drugi način ne postoji. Naša porodica je pod pritiskom sa svih strana, ugroženi smo i životno i egzistencijalno.


MKračunari® Zrenjanin-Offline Surfovanje\nSigurno Vam se više puta desilo da krenete da čitate nešto na internetu i baš tada dođe do prekida konekcije. A to se uvek desi kada Vam je nešto bitno na ekranu, jer uvek je nešto važno kada toga nema : )\nEvo kratkog uputstva kako da uključite opciju prikazivanja offline sadržaja u Google Chrome Web pretraživaču.\nZa početak, prilikom pokušaja učitavanja pojaviće Vam se nešto ovako\nNakon toga u address bar-u ( gornja linija gde ukucavate adrese web stranica ) ukucajte chrome://flags. Sada će Vam se pojaviti stranica sa gomilom Vama nepoznatih opcija. Sada pronađite opciju Enable show saved copy ili Enable Offline Load Stale, u zavisnosti od verzije Chrome-a koji koristite. Prebacite na opciju Enable Permanently. Sada će Vam browser tražiti da ga resetujete.\nNakon reseta i ponovnog pokušaja učitavanje offline stranice pojaviće Vam se slika sa početka ali sa dodatim dugmetom Show saved copy. Kliknite na to dugme i uživajte u sadržaju koji ste ranije pregledali.\nOve opcije su jako korisne kada unapred znate da negde nećete imati internet. Recimo kada planirate da putujete avionom ili van grada a nemate mobilni internet. Jednostavno isklikćete kod kuće sve što će Vam trebati, sadržaj se kešira na računaru i to sve naknadno posle možete pregledati bilo kada i bilo gde.